hotchpotch/miracl-hf-unified huggingface dataset:
খুলনা জেলা
খুলনা জেলা ("খুলনা জিলা" নামেও পরিচিত) হল বাংলাদেশের দক্ষিণ-পশ্চিমাঞ্চলের একটি প্রশাসনিক এলাকা। এটি খুলনা বিভাগে অবস্থিত।
খুলনা জেলার উত্তরে যশোর ও নড়াইল জেলা; দক্ষিণে বঙ্গোপসাগর; পূর্বে বাগেরহাট জেলা এবং পশ্চিমে সাতক্ষীরা জেলা রয়েছে। এর আয়তন ৪৩৯৪.৪৫ কিমি²।
খুলনা জেলার উপজেলাগুলি হল -খুলনা জেলার অবস্থান বাংলাদেশের দক্ষিণ পশ্চিম অঞ্চলে। এই জেলার জলবায়ু নাতিষীতোষ্ণ।
খুলনা জেলায় রয়েছে উল্লেখযোগ্য সংখ্যক নদী। এখানকার নদীগুলো হচ্ছে রূপসা নদী, ভৈরব নদ, শিবসা নদী, পশুর নদী, কপোতাক্ষ নদ, নবগঙ্গা নদী, চিত্রা নদী, পশুর নদী, আঠারোবাঁকি নদী, ভদ্রা নদী, বুড়িভদ্রা নদী, শৈলমারী নদী, কাজিবাছা নদী, ডাকাতিয়া নদী, শাকবাড়িয়া নদী, কাঁকরী নদী, ঝপঝপিয়া নদী, তেলিগঙ্গা-ঘেংরাইল নদী, অর্পণগাছিয়া নদী, কুঙ্গা নদী, মারজাত নদী, মানকি নদী, বল নদী, নলুয়া নদী, ঘনরাজ নদী।
খুলনা, যশোর শিক্ষা বোর্ডের আওতাধীন। এই বোর্ডে জেএসসি, এসএসসি ও এইচএসসি পরীক্ষা গৃহীত হয়ে থাকে।
খুলনায় একটি প্রকৌশল প্রযুক্তি বিশ্ববিদ্যালয়, একটি সাধারণ পাবলিক বিশ্ববিদ্যালয় ও একটি কৃষি বিশ্ববিদ্যালয় রয়েছে। এখানকার উল্লেখযোগ্য শিক্ষা প্রতিষ্ঠানের মধ্য রয়েছেঃ
মূলত কৃষির পাশাপাশি শিল্প নির্ভর অর্থনীতি গড়ে উঠেছে এখানে। এখানে রয়েছে সাদা সোনা খ্যাত চিংড়ি মাছ উৎপাদন কেন্দ্র, জুট মিল, লবন ফ্যাক্টরি, বাংলাদেশের বাসমতী 'বাংলামতি' ধান উৎপাদন প্রভৃতি।
খুলনা থেকে যে সমস্ত প্রত্রিকা প্রকিাশিত হয় তার মধ্যে উল্লেখযোগ্য হলঃ দৈনিক পূর্বাঞ্চল, দৈনিক তথ্য, দৈনিক প্রবাহ, দৈনিক সময়ের খবর, দৈনিক জন্মভূমি, দৈনিক অনির্বাণ, দৈনিক খুলনাঞ্চল, খুলনা নিউজ ডট কম ইত্যাদি।
শ্রী সুজিত অধিকারী , খুলনা জেলা আওয়ামী লীগের ভারপ্রাপ্ত সাধারণ সম্পাদক।
নরসিংদী জেলা
নরসিংদী জেলা বাংলাদেশের মধ্যভাগের ঢাকা বিভাগের একটি গুরুত্বপূর্ণ প্রশাসনিক অঞ্চল।
মেঘনা, শীতলক্ষ্যা, আড়িয়াল খাঁ ও পুরাতন ব্রক্ষ্মপুত্র নদীর তীর বিধৌত জেলা নরসিংদী। জেলাটির আয়তন ১,১১৪.২০ বর্গ কি:মি:। এ জেলাটি বাংলাদেশের মধ্য পূর্বাংশে অবস্থিত। এটি ২৩°৪৬’ হতে ২৪°১৪’ উত্তর অক্ষরেখা এবং ৯০°৩৫’ ও ৯০°৬০’ পূর্ব দ্রাঘিমার মধ্যে অবস্থিত। এ জেলার উত্তরে কিশোরগঞ্জ জেলা, পূর্বে ব্রাহ্মণবাড়িয়া জেলা, দক্ষিণে নারায়ণগঞ্জ জেলা ও ব্রাহ্মণবাড়িয়া জেলা এবং পশ্চিমে গাজীপুর জেলা অবস্থিত।
পূর্বে এই অঞ্চলটি নরসিংহ নামক রাজার শাসনাধীন ছিল।।ধারণা করা হয়, পঞ্চদশ শতাব্দীর প্রথম দিকে প্রাচীন ব্রহ্মপুত্র নদের পশ্চিম তীরে রাজা নরসিংহ নরসিংহপুর নামে একটি ছোট নগর স্থাপন করেছিলেন। নরসিংদী নামটি রাজা নরসিংহের নাম অনুসারে উৎপত্তি হয়েছে বলে মনে করেন ইতিহাসবিদরা।এক সময়ে নরসিংদী অঞ্চলটি মহেশ্বরদী পরগনার অর্ন্তভূক্ত ছিল।এ পরগনার জমিদার ছিলেন দেওয়ান ঈশা খা। তারপরে জমিদার ছিলেন দেওয়ান শরীফ খা ও আয়শা আক্তার খাতুন। জমিদারী প্রথা বিলুপ্তির পর একসময় নরসিংদী ছিল প্রশাসনিকভাবে ঢাকা জেলাধীন নারায়নগঞ্জ মহকুমার একটি থানা। ১৯৭৭ সালে ঢাকা জেলার একটি মহকুমায় উন্নীত করা হয়। ১৯৮৪ সালে নরসিংদী সদর, পলাশ, শিবপুর, মনোহরদী, বেলাব এবং রায়পুরা এ ০৬ টি উপজেলা এবং নরসিংদী পৌরসভা নিয়ে নরসিংদীকে জেলা ঘোষণা করে সরকার।জনসংখ্যা = ১৮,৯৫,৯৮৪ জন (২০১১ সালের আদমশুমারী অনুযায়ী)।
প্রতি বর্গকিলোমিটারে লোকসংখ্যা= ১৭০০ জন
এখানকার প্রসিদ্ধ শিক্ষা প্রতিষ্ঠানের মধ্যে রয়েছে:
প্রাচীনকাল থেকেই নরসিংদী অর্থনীতিতে সমৃদ্ধশালি ছিল। তাত শিল্প এর প্রধান হাতিয়ার।পলাশ থানায় আছে অসংখ্য শিল্প কারখানা। ডাংগা থেকে শুরু করে কাউয়াদী পর্যন্ত শীতলক্ষা নদীর তীর ঘেষে রয়েছে একচাপে শিল্প কারখানা। সামগ্রিক ভাবেই নরসিংদী জেলাটি প্রাচীনকাল থেকেই এতটাই উন্নত যে এ জেলার মাধবদীকে বলা হয় প্রাচ্যের ম্যানচ্যাস্টার।
ঠাকুরগাঁও জেলা
ঠাকুরগাঁ জেলা বাংলাদেশের উত্তর-পশ্চিমাঞ্চলের রংপুর বিভাগের একটি প্রশাসনিক অঞ্চল।
ঠাকুরগাঁও জেলার উত্তরে পঞ্চগড় জেলা, দক্ষিণে দিনাজপুর জেলা ও ভারতের পশ্চিমবঙ্গ, পূর্বে দিনাজপুর জেলা এবং পশ্চিমে ভারতের পশ্চিমবঙ্গ অবস্থিত।
ঠাকুরগাঁও জেলা ৫টি উপজেলায় বিভক্ত। এগুলো হচ্ছেঃ
টাংগন, শুক ও সেনুয়া বিধৌত এই জনপদের একটি ঠাকুর পরিবারের উদ্যোগে বৃটিশ শাসনমলে বর্তমান পৌরসভা এলাকার কাছাকাছি কোনো স্হানে একটি থানা স্হাপিত হয়। এই পরিবারের নাম অনুসারে থানাটির নাম হয় ঠাকুরগাঁও থানা। "ঠাকুর" অর্থাৎ ব্রাহ্মণদের সংখ্যাধিক্যের কারণে স্হানটির নাম ঠাকুরগাঁও হয়েছে।
১৭৯৩ সালে ঠাকুরগ্রাম অবিভক্ত দিনাজপুর জেলার থানা হিসেবে প্রতিষ্ঠিত হয়। ১৮৬০ সালে এটি মহকুমা হিসেবে ঘোষিত হয়। এর অধীনে ছয়টি থানা ছিল, এগুলো হলঃ ঠাকুরগাঁও সদর, বালিয়াডাঙ্গী, পীরগঞ্জ, রাণীশংকৈল, হরিপুর ও আটোয়ারী। ১৯৪৭ সালে এই ৬টি থানা এবং ভারতের জলপাইগুড়ি জেলার ৩টি থানা ও কোচবিহারের ১টি থানা (পঞ্চগড়, বোদা, তেতুলিয়া ও দেবীগঞ্জ) নিয়ে ১০টি থানার মহকুমা হিসেবে ঠাকুরগাঁও নুতনভাবে যাত্রা শুরু করে। কিন্ত ১৯৮১ সালে আটোয়ারী, পঞ্চগড়, বোদা, দেবীগঞ্জ ও তেতুলিয়া নিয়ে পঞ্চগড় নামে আলাদা মহকুমা সৃষ্টি হলে ঠাকুরগাঁও মহকুমার ভৌগোলিক সীমানা ৫টি থানায় সংকুচিত হয়ে যায়। থানাগুলি হচ্ছেঃ ঠাকুরগাঁও সদর, পীরগঞ্জ, রাণীশংকৈল, বালিয়াডাঙ্গী ও হরিপুর। ১৯৮৪ সালের ১লা ফেব্রুয়ারী ঠাকুরগাঁও মহকুমা জেলায় উন্নীত হয়।
এখানে উপমহাদেশের বিভিন্ন অঞ্চল থেকে আসা আদিবাসী জনগোষ্ঠীর (সাঁওতাল ও উরাও) মানুষ হাজার হাজার বছর ধরে তাদের ভাষা ও সংস্কৃতিকে ধরে রেখেছে। জেলার নেকমরদ, রাণীশংকৈল এসব স্হানে সুপ্রাচীন সভ্যতার নির্দশন বিদ্যমান।
ঠাকুরগাঁও জেলায় বাংলাদেশ প্রত্নতত্ত্ব অধিদপ্তর এর তালিকাভুক্ত দুটি প্রত্নতাত্ত্বিক স্থাপনা আছে। সেগুলো হচ্ছে ঢোলহাট মন্দির ও জামালপুর জামে মসজিদ। এছাড়াও বাংলাদেশ সরকার নিয়ন্ত্রিত গুরুত্বপূর্ণ স্থাপনা হচ্ছে হরিপুর রাজবাড়ি।
প্রধান শস্যঃ ধান, গম, আলু, ভুট্টা, পাট, আখ। রপ্তানী পণ্যঃ ধান, চাল, আলু, আম।
শিল্প প্রতিষ্ঠানের মধ্যে ঠাকুরগাঁও চিনি কল অন্যতম। এছাড়া জেলায় বিসিক শিল্প নগরী আছে; সেখানে কিছু কারখানা আছে। এরমধ্যে বিস্কুট ফ্যাক্টরী, সাবান ফ্যাক্টরী, প্লাস্টিক কারখানা, ফ্লাওয়ার মিল এবং জুট মিল উল্লেখযোগ্য। এছাড়াও সালন্দর ইউনিয়নে কাজী ফার্মস এর ফীড মিল আছে।
শিক্ষা প্রতিষ্ঠানের সংখ্যা: বিশ্ববিদ্যালয়: ০; কলেজ : ২৭; মাধ্যমিক বিদ্যালয়: ২৪১; মাদ্রাসা : ৭৪; সরকারি পলিটেকনিক ইনস্টিটিউট: ১ এবং কারিগরি প্রশিক্ষণ কেন্দ্র: ১ টি ।
ঠাকুরগাঁও সরকারি কলেজ, ঠাকুরগাঁও সরকারি মহিলা কলেজ, ঠাকুরগাঁও সরকারি বালক উচ্চ বিদ্যালয়, ঠাকুরগাঁও টেকনিক্যাল স্কুল অ্যান্ড কলেজ, খোশবাজার ছালেহীয়া দারুচ্ছুন্নাত কামিল মাদরাসা উল্লেখযোগ্য।ঠাকুরগাঁওয়ে অনেকগুলো নদী রয়েছে। সেগুলো হচ্ছে টাঙ্গন নদী, ছোট ঢেপা নদী, কুলিক নদী, পুনর্ভবা নদী, তালমা নদী, পাথরাজ নদী, কাহালাই নদী, তীরনই নদী, নাগর নদী, তিমাই নদী, এবং নোনা নদী। এছাড়াও আছে শুক নদী, ছোট সেনুয়া নদী, আমনদামন নদী, লাচ্ছি নদী, ভুল্লী নদী এবং সোজ নদী।
.বিডি
.bd (.বিডি) বাংলাদেশের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স। বাংলাদেশের ডাক ও টেলিযোগাযোগ মন্ত্রণালয়ের অধীন ডাক ও টেলিযোগাযোগ বোর্ড (বাংলাদেশ টেলিফোন এন্ড টেলিগ্রাফ বোর্ড) ".bd"-র নিবন্ধন ও ব্যবস্থাপনা নিয়ন্ত্রণ করে। বিটিসিএল সরাসরি ".bd"-র অধীন কোন ডোমেইন নিবন্ধন করে না, ডোমেইন নামকে অবশ্যই কোন একটি সাবডোমইন হতে হবে।
এই মুহূর্তে বিটিসিএল যে সমস্ত উপ ডোমেইনের নিবন্ধন অনুমোদন করে তা হল:
".bd"-র অধীন কোন ডোমেইন নিবন্ধন করতে হলে বিটিসিএল বরাবর নির্ধারিত ফরমে আবেদন করতে হয়। আবেদন ফরমের সাথে নির্দিষ্ট পরিমাণ ফি জমা দিতে হয়। আবেদন ফরম, ফির অঙ্ক ও অন্যান্য তথ্য বিটিসিএল এর ওয়েব সাইটে পাওয়া যায়। এই মুহূর্তে বিটিসিএল অন্য কোন পক্ষের মাধ্যমে ডোমইন নিবন্ধন করতে দেয় না।
নিবন্ধনকৃত ডোমেইনের তথ্য নিয়ে বিটিসিএল একটি হুইজ ডেটাবেস পরিচালনা করে।
কাতল
কাতল বা কাতলা (বৈজ্ঞানিক নাম:"Catla catla")(ইংরেজি: Catla) হচ্ছে Cyprinidae পরিবারের "Catla catla" গণের একটি স্বাদুপানির মাছ। এ মাছ বাংলাদেশে খুব জনপ্রিয়। এটি বাংলাদেশের স্থানীয় (Native) মাছ।
বাংলাদেশ, ভারত, নেপাল, পাকিস্তান ও মায়ানমার অঞ্চলে পাওয়া যায়। ভারতের সমুদ্রবেষ্টিত দ্বীপের নদীতে শ্রীলঙ্কা এবং চীনে এদের অনুপ্রবেশ ঘটেছে। এটি নদী, পুকুর, বিল, হাওর, বাওর ইত্যাদি জলাশয়ের উপরিস্তরে বসবাসকারী মিঠা পানির মাছ।
সাধারণত জলাশয়ের মধ্য ও উপরের স্তরে থাকতে পছন্দ করে এবং ক্রাসটেসিয়া, শৈবাল ও অন্যান্য জলজ উদ্ভিদ এদের প্রধান খাবার।
দুই বছরেই এরা প্রাপ্তবয়স্ক হয়ে থাকে। বর্ষাকালে প্লাবিত নদীতে (বিশেষত জলজ উদ্ভিদময় স্থানে) প্রজনন করে থাকে। এক প্রজনন ঋতুতে একটি মা মাছ প্রায় পনের থেকে ছাব্বিশ লক্ষ ডিম দিয়ে থাকে যা মাছের বয়স, দৈর্ঘ্য ও ওজনের এবং ডিম্বাশয়ের দৈর্ঘ্য ও ওজনের উপর নির্ভর করে কমবেশি হতে পারে।
কাতল মাছের চাষ পদ্ধতি খুব সহজ। রুই জাতীয় অন্যান্য মাছের সাথে এই মাছ সহজেই চাষ করা যায়।
ভাজা, ভুনা, ঝোল জনপ্রিয়। মাথা বড় বলে মুড়িঘণ্টর জন্য বেশ উপযোগী।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
রাণী বিলাসমনি সরকারি বালক উচ্চ বিদ্যালয়
রাণী বিলাসমনি সরকারি বালক উচ্চ বিদ্যালয় বাংলাদেশের গাজীপুর জেলার একটি শিক্ষা প্রতিষ্ঠান। জয়দেবপুরে অবস্থিত এই বিদ্যালয়টি ১৯০৫ সালে প্রতিষ্ঠিত হয়। তৎকালীণ ভাওয়ালের রাণী বিলাসমনি বহু স্মৃতি বিজড়িত এই শতাব্দীপ্রাচীন বিদ্যালয়টি প্রতিষ্ঠা করেছিলেন। এই স্কুলটি ঐতিহ্যবাহী ভাওয়াল রাজবাড়ীর একেবারে কাছ ঘেঁষে অবস্থিত।
জেনারেল মোটর্স
জেনারেল মোটর্স (জিএম) () একটি মার্কিন গাড়ি নির্মাণকারী প্রতিষ্ঠান। প্রতিষ্ঠানটি ১৬ সেপ্টেম্বর ১৯০৮ সালে প্রতিষ্ঠিত এবং এর প্রধান অফিস মার্কিন যুক্তরাষ্ট্রের ডেট্রয়েটে অবস্থিত। গ্লোবাল ইন্ডাস্ট্রি সেলস্‌ এর পরিমাপ হিসেবে জিএম বিশ্বের সবচেয়ে বড় গাড়ি নির্মানকারী প্রতিষ্ঠান। ২০০৮ সালের হিসেবে জেনারেল মটরস বিশ্বের বিভিন্ন স্থানে ২,৬৬,০০০ কর্মচারী নিয়োগ দিয়েছে। প্রতিষ্ঠানটি এর গাড়ি এবং ট্রাক ৩৫টি দেশে তৈরি করে এবং বুইক, ক্যাডিলাক, সেব্রোলেট, জিএম দাইয়ু, জিএমসি, হোল্ডেন, হামার, অপেল, পন্টিয়াক, সাব, স্যাতুম, ভক্সাল এবং উলিং বিভিন্ন ব্রান্ডের নামে যেমন বিক্রি করে।
নোকিয়া
নোকিয়া কর্পোরেশন ফিনল্যান্ড ভিত্তিক বহুজাতিক টেলিযোগাযোগ সম্পর্কিত কোম্পানি। এটি পৃথিবীর বৃহত্তম মোবাইল ফোন উৎপাদনকারী প্রতিষ্ঠান। নোকিয়া বহনযোগ্য ইলেক্ট্রনিক ডিভাইস প্রস্তুত করে থাকে, প্রধানত মোবাইল ফোন। ১২০ টি দেশে নোকিয়াতে ১,৩২,০০০ এরও বেশি লোক কর্মরত। নোকিয়া জিএসএম, সিডিএমএ, ডব্লিউসিডিএমএ সব ধরণের ফোনই প্রস্তুত করে থাকে। এছাড়া সিমেন্সের সাথে যৌথ উদ্যোগে নেটওয়ার্কিং পণ্য তৈরি করে থাকে। নোকিয়া হেলসিংকি, ফ্রাংকফুর্ট এবং নিউইয়র্ক এর স্টক এক্সচেঞ্জে তালিকাভুক্ত একটি তালিকাভুক্ত পাবলিক লিমিটেড কোম্পানি।
২০১১ সাল পর্যন্ত নোকিয়া বিশ্বের সর্ববৃহৎ মোবাইল ফোন উৎপাদনকারী কোম্পানি ছিল। তবে বাজারে টাচস্ক্রিন প্রযুক্তির আবির্ভাবের ফলে নকিয়া ধীরে ধীরে পিছিয়ে যায়। গুগলের তৈরী এনড্রয়েড অপারেটিং সিস্টেম ব্যবহার না করার ঘোষনায় নোকিয়ার শেয়ারের দাম ৪০ মার্কিন ডলার থেকে পরে মাত্র ২ মার্কিন ডলারে নেমে আসে। নোকিয়ার নিজস্ব অপারেটিং সিস্টেম সিম্বিয়ানের বদলে নোকিয়া মাইক্রোসফটের উইন্ডোজ অপারেটিং সিস্টেম ব্যাবহারের জন্য মাইক্রোসফটের সাথে চুক্তিবদ্ধ হয়। এই সিদ্ধান্তের ফলেও নোকিয়ার বিক্রি আশঙ্কাজনক হারে কমে যায়।
২০১৩ সালের ২ সেপ্টেম্বর মাইক্রোসফট ৭.১৭ বিলিয়ন মার্কিন ডলার বিনিময়ে নোকিয়ার ব্যবসায়িক শাখা কিনে নেওয়ার ইচ্ছা পোষন করে। এই চুক্তি অনুযায়ী নোকিয়ার প্রধান নির্বাহী সহ আরও উচ্চ পদস্থ কর্মকর্তারা মাইক্রোসফটে যোগদান করবে।
মূল নিবন্ধ : ওভি (নোকিয়া)
২০০৫ সাল থেকে নোকিয়ার প্রস্তুতকৃত সকল হ্যান্ডসেট বিষাক্ত পলিভিনাইল ক্লোরাইড (পিভিসি) মুক্ত। ২০১০ সাল থেকে নোকিয়ার প্রস্তুতকৃত সকল হ্যান্ডসেট ব্রোমিনের যৌগ এবং অ্যান্টিমনি ট্রাইঅক্সাইড থেকে মুক্ত। নোকিয়া ৮৪টি দেশের ৫০০০টি স্থান থেকে পরিত্যক্ত মোবাইল ফোন সংগ্রহ করে। নোকিয়ার প্রায় সকল নতুন হ্যান্ডসেট এনার্জি স্টারের প্রয়োজনীয় শর্ত পূরণ করে।
এরিকসন
এরিকসন সুয়েডীয় টেলি যোগাযোগ সরঞ্জামাদি প্রস্তুতকারক প্রতিষ্ঠান। ১৮৭৬ সালে লার্স ম্যাগনাস এরিকসন এটিকে একটি টেলিগ্রাফ যন্ত্র মেরামত দোকান হিসেবে প্রতিষ্ঠা করেন। আগের বিংশ শতাব্দীতে, এরিকসন হস্তচালিত টেলিফোন এক্সচেঞ্জের বিশ্ববাজারে রাজত্ব করেছে কিন্তু সয়ংক্রিয় যন্ত্রের ক্ষেত্রে তেমন বিশেষ কিছু করতে পারেনি। পৃথিবীর বৃহত্তম হস্তচালিত টেলিফোন এক্সচেঞ্জ, যা সর্বদা একসাথে ৬০, ০০০ লাইন চালানো যায়, ১৯১৬তে মস্কোতে এরিকসনের দ্বারা বসানো করা হয়েছিল। ১৯৯০ দশকে, এরিকসন বসানো সেলুলার টেলিফোন সিস্টেমের ৩৫-৪০ শতাংশ বাজার শেয়ার ধরতে সক্ষম হয়েছিল।
লার্স ম্যাগনাস এরিকসন তার তরুণ বয়সে একজন যন্ত্রপাতি তৈরী্কারক হিসেবে টেলিফোনের সাথে সংশ্লিষ্ট হন। তিনি একটি প্রতিষ্ঠানে কাজ করতেন যেটা আরেকটি সুইডিশ কোম্পানি টেলিগ্রাফভারটেক এর জন্য টেলিগ্রাফ তৈরি করত। ১৮৭৬ সালে ৩০ বছর বয়সে কার্ল যোহান এন্ডারসন নামক বন্ধুর সহায়তায় তিনি টেলিগ্রাফ যন্ত্র সারাই এর কারখানা প্রতিষ্ঠা করেন। ১৮৭৮ সালে এরিকসন নিজেদের তৈরি টেলিকমিউনিকেশন (টেলি যোগাযোগ) যন্ত্র বাজারজাত শুরু করে। ১৮৭৮ সালে স্থানীয় টেলিফোন আমদানিকারক নুমা পিটারসন এরিকসনকে বিখ্যাত বেল টেলিফোন কোম্পানীর তৈরি কিছু যন্ত্র পরির্ধন করার কাজ দেয়। এর মাধ্যমে তিনি বেল এবং পরবর্তিতে জার্মানীর সিমেন্স কোম্পানীর টেলিকমিউনিকেশন যন্ত্রের সাথে পরিচিত হন। এরিকসন এদের নকশার উন্নয়ন করে নিজের তৈরি টেলিফোন প্রস্তুত করেন ১৮৭৯ সালে।
ব্রাউন বিশ্ববিদ্যালয়
ব্রাউন বিশ্ববিদ্যালয় মার্কিন যুক্তরাষ্ট্রের প্রভিডেন্স, রোড আইল্যান্ডে অবস্থিতএকটি বিশ্ববিদ্যালয়, এবং আইভি লীগের সদস্য। এটি ১৭৬৪ খ্রীস্টাব্দে রোড আইল্যান্ড কলেজ হিসাবে প্রতিষ্ঠিত হয়। এটি নিউ ইংল্যান্ড এলাকায় ৩য় প্রাচীনতম এবং মার্কিন যুক্তরাষ্ট্রের ৭ম প্রাচীনতম উচ্চতর শিক্ষাপ্রতিষ্ঠান। সারা দেশে এটিই প্রথম বিশ্ববিদ্যালয়, যাতে সব ধর্মাবলম্বী শিক্ষার্থীরা ভর্তি হতে পারে।
হার্ভার্ড বিশ্ববিদ্যালয়
হার্ভার্ড বিশ্ববিদ্যালয় মার্কিন যুক্তরাষ্ট্রের প্রাচীনতম বিশ্ববিদ্যালয়। উচ্চ শিক্ষামানের জন্য প্রসিদ্ধ এই শিক্ষায়তন আইভি লীগের সদস্য। এটি ম্যাসাচুসেট্‌স-এর বোস্টনে অবস্থিত। ১৬৩৬ সালে এই বিশ্ববিদ্যালয় প্রতিষ্ঠিত হয়।
বস্টন
বস্টন (; pronounced ) মার্কিন যুক্তরাষ্ট্রের ম্যাসাচুসেটস অঙ্গরাজ্যের সবচেয়ে জনবহুল শহর এবং রাজ্যটির রাজধানী শহর।
মূল বস্টন শহরটির আয়তন এবং এখানে প্রায় ৬ লক্ষ ৭৩ হাজার লোকের বাস। এটি মার্কিন যুক্তরাষ্ট্রের উত্তর-পূর্বে নিউ ইংল্যান্ড অঞ্চলের বৃহত্তম শহর। শহরটি একটি বৃহত্তর পৌর এলাকার অর্থনৈতিক ও সাংস্কৃতিক প্রাণকেন্দ্র, যার নাম বৃহত্তর বস্টন বা গ্রেটার বস্টন। বৃহত্তর বস্টন এলাকায় প্রায় ৪০ লক্ষ লোক বাস করে। এটি গোটা মার্কিন যুক্তরাষ্ট্রের ১০ম বৃহত্তম পৌর এলাকা।
বস্টন মার্কিন যুক্তরাষ্ট্রের সবচেয়ে প্রাচীন শহরগুলির একটি। ১৬৩০ সালে ইংল্যান্ড থেকে আগত পিউরিটান ঔপনিবেশিকেরা শমুট উপদ্বীপে শহরটি প্রতিষ্ঠা করে। মার্কিন বিপ্লব তথা মার্কিন স্বাধীনতা সংগ্রামের অনেকগুলি অতিগুরুত্বপূর্ণ ঘটনা এখানেই সংঘটিত হয়, যেমন বস্টনের গণহত্যা, বস্টন টি পার্টি, বাংকার হিলের যুদ্ধ এবং বস্টনের অবরোধ। যুক্তরাজ্য থেকে মার্কিনীদের স্বাধীনতা অর্জনের পর এটি দেশটির একটি গুরুত্বপূর্ণ বন্দর শহর ও শিল্পকারখানা শহর ছাড়াও শিক্ষা ও সংস্কৃতির অন্যতম কেন্দ্র হিসেবে আবির্ভূত হয়। ভূমি দখল এবং পৌর সংযোজন প্রক্রিয়ার মাধ্যমে এটি মূল উপদ্বীপ বা বস্টন নেক ছাড়িয়ে সম্প্রসারণ লাভ করে। শহরটির সমৃদ্ধ ইতিহাসের কারণে এখানে বহু পর্যটক বেড়াতে আসেন। বিশেষ করে ফ্যানুইল হল একাই প্রতি বছর ২ কোটিরও বেশি পর্যটককে আকৃষ্ট করে। মার্কিন যুক্তরাষ্ট্রের অনেক "প্রথম" স্থাপনা বস্টন শহরেই প্রতিষ্ঠিত হয়। যেমন মার্কিন যুক্তরাষ্ট্রের প্রথম সরকারী বিদ্যালয় (১৬৩৫), প্রথম পাতালরেল (ট্রেমন্ট স্ট্রিট সাবওয়ে, ১৮৯৭), এবং প্রথম নগর-উদ্যান (বস্টন কমন, ১৬৩৪).
বস্টন উচ্চতর শিক্ষার একটি আন্তর্জাতিক কেন্দ্র। এখানে আইন, চিকিৎসা, প্রকৌশন এবং ব্যবসার উপরে অনেক উচ্চমানের ও বিখ্যাত মহাবিদ্যালয় ও বিশ্ববিদ্যালয় আছে। উদ্ভাবন এবং নতুন ব্যবসা প্রতিষ্ঠার ক্ষেত্রে শহরটিকে বিশ্বের নেতৃত্বস্থানীয় একটি শহর হিসেবে গণ্য করা হয়; এখানে ২ হাজারেরও বেশি স্টার্ট-আপ (নতুন ব্যবসা প্রতিষ্ঠান) আছে। বস্টনের অর্থনৈতিক ভিত্তির মধ্যে আরও আছে অর্থসংস্থান, পেশাগত এবং ব্যবসায়িক সেবাসমূহ, জৈবপ্রযুক্তি, তথ্য প্রযুক্তি এবং সরকারী কর্মকাণ্ডসমূহ।
বস্টন শহরের পরিবারগুলি মার্কিন যুক্তরাষ্ট্রের মধ্যে গড়ে সবচেয়ে বেশি জনসেবামূলক কাজে অংশ নেয়। ব্যবসাপ্রতিষ্ঠান ও সংস্থাগুলি পরিবেশগতভাবে টেকসই প্রকৃতি ও বিনিয়োগের ক্ষেত্রে দেশের শীর্ষস্থানীয়। জীবনযাপনের জন্য বস্টন মার্কিন যুক্তরাষ্ট্রের সবচেয়ে ব্যয়বহুল শহরগুলির একটি। এর কারণ শহরে মধ্যবিত্ত শ্রেণীর উত্থান (gentrification)। তবে বিশ্ব বাসযোগ্যতার ক্রমে শহরটি এখনও উচ্চস্থানীয় অবস্থানে রয়েছে।
ইয়েল বিশ্ববিদ্যালয়
ইয়েল বিশ্ববিদ্যালয় মার্কিন যুক্তরাষ্ট্রের একটি বেসরকারি আইভি লিগ বিশ্ববিদ্যালয়। এটি কানেটিকাট অঙ্গরাজ্যের নিঊ হ্যাভেন শহরে অবস্থিত। ১৭০১ সালে এই বিশ্ববিদ্যালয়টি প্রতিষ্ঠিত হয়। ইয়েল ইউনিভার্সিটি আমেরিকার তৃতীয় প্রাচীনতম বিশ্ববিদ্যালয়। এই বিশ্ববিদ্যালয়ের গ্র্যাজুয়েট স্কুল অব আর্টস এন্ড সায়েন্স যুক্তরাষ্ট্রের প্রথম ডক্টরেট ডিগ্রি প্রদানকারী অনুষদ।
এই বিশ্ববিদ্যালয়ের প্রদাহ্ন তিনটি অ্যাকাডেমিক কম্পোনেন্ট : ইয়েল কলেজ (উপস্নাতক প্রোগ্রাম), দ্য গ্র্যাজুয়েট স্কুল অব আর্টস অ্যান্ড সায়েন্সেস, এবং দ্য প্রফেশনাল স্কুলস. These three support 15 academic schools:
গগন হরকরা
গগন হরকরা (গগন চন্দ্র দাস) বাংলা লোকসঙ্গীতশিল্পী এবং সঙ্গীত রচয়িতা। বাংলাদেশের জাতীয় সঙ্গীত "আমার সোনার বাংলা"-এর সুর রবীন্দ্রনাথ ঠাকুর সংগ্রহ করেছিলেন গগন হরকরার রচিত একটি গানের সুর হতে। গগন হরকরা ছিলেন বিশিষ্ট বাউল গীতিকার। জন্ম অধুনা বাংলাদেশের শিলাইদহের নিকটস্থ আড়পাড়া গ্রামে। পেশা ছিল শিলাইদহ ডাকঘরে চিঠি বিলি করা। রবীন্দ্রনাথের সঙ্গে তার বিশেষ অন্তরঙ্গতা ছিল এবং প্রায়ই দুজনে রসালাপ ও সঙ্গীত চর্চা করতেন। রবীন্দ্রনাথ তাঁর গুণমুগ্ধ ছিলেন। রবীন্দ্রনাথের "যে তোমায় ছাড়ে ছাড়ুক" ও "আমার সোনার বাংলা" গানদুটি, গগন হরকরার যথাক্রমে "ও মন অসাড় মায়ায় ভুলে রবে" ও "আমি কোথায় পাব তারে" গানদুটির সুর ভেঙে রচিত হয়।
গগন হরকরা আনুমানিক ১৮৪৫ খ্রিঃ শিলাইদহের কসবা নামক গ্রামে জন্মগ্রহণ করেন। তার পিতা-মাতা সম্বন্ধে তেমন কোন তথ্য জানা সম্ভব হয়নি তবে তার একটি ছেলের নাম কিরণ চন্দ্র ছিল বলে জানা যায়।
গগন প্রথমে কৃষি কাজ করে জীবিকা নির্বাহ করতেন পাশাপাশি তৎকালীন শিলাইদহের ডাক ঘরের ডাক হরকরা’র চাকুরী করতেন।
"ও মন অসাড় মায়ায় ভুলে রবে", "আমি কোথায় পাব তারে" ।
গগন কার কাছ থেকে গানের দীক্ষা নিয়েছিলেন তা জানা সম্ভব হয়নি, তবে গগন লালনের গানের খুব ভক্ত ছিলেন। লালনও গগনের গান এবং গগনের সান্নিধ্য খুব পছন্দ করতেন।
গগনের গানের খুব ভক্ত ছিলেন কবিগুরু রবীন্দ্রনাথ ঠাকুর, তিনি গগনের কাছে গগন ও লালনের গান শুনতেন। গগনের গান "আমি কোথায় পাব তারে"র সুরে প্রভাবিত হয়ে রবীন্দ্রনাথ ঠাকুর "বাংলাদেশ" এর "জাতীয় সংগীত" লিখেছিলেন। রবীন্দ্রনাথ ঠাকুর "ডাকঘর" নাটকটি গগন হরকরার জীবন থেকে প্রভাবিত হয়ে লিখেছিলেন নাটকের "গগেন্দ্রনাথ ঠাকুর" চরিত্রটি তা প্রমান করে।
রেজওয়ানা চৌধুরী বন্যা
রেজওয়ানা চৌধুরী বন্যা বিংশ শতাব্দীর শেষভাগে আবির্ভূত একজন প্রথিতযশা রবীন্দ্রসংগীত শিল্পী । তিনি তাঁর ঘরানার সংগীতের একজন বহুমুখী প্রতিভা হিসাবে বাংলাদেশ এবং ভারতের পশ্চিমবঙ্গে ব্যাপকভাবে সমাদৃত । তিনি তাঁর গুনানুরাগীদের কাছে শুধু মাত্র ‘বন্যা’ নামেও পরিচিত। কণিকা বন্দ্যোপাধ্যায়ের শিষ্যদের মধ্যে তাঁকেই সবচেয়ে জনপ্রিয় গণ্য করা হয়। সাহিত্য ও সংস্কৃতি ক্ষেত্রে কাজের অবদানের স্বীকৃতি তিনি বাংলাদেশের জাতীয় এবং সর্বোচ্চ বেসামরিক পুরস্কার "স্বাধীনতা পুরস্কার" অর্জন করেছেন।
রেজওয়ানা চৌধুরী বন্যা'র জন্ম বাংলাদেশের রংপুরে। তার বাবা মাজহার উদ্দিন খান ও মাতা ইসমাত আরা খান। ইসমাত আরা খান এক সময় কাকলী উচ্চ বিদ্যালয়ের উপাধ্যক্ষ ছিলেন।
তিনি প্রাথমিক অবস্থায় বাংলাদেশের ছায়ানট ও পরে ভারতের বিশ্বভারতী বিশ্ববিদ্যালয়ে ভর্তি হন।তিনি সেখানে শিক্ষক হিসেবে পান শান্তিদেব ঘোষ, কণিকা বন্দ্যোপাধ্যায়, নীলিমা সেন, এবং আশীষ বন্দ্যোপাধায়ের মতো শিক্ষকদের। তিনি বাংলাদেশে ফিরে অর্থনীতি বিষয়ে পড়াশোনা করেন এবং বুলবুল ললিতকলা একাডেমীতে ভর্তি হন। কিন্তু ১৯৭১ খ্রিস্টাব্দে বাংলাদেশে মুক্তিযুদ্ধ শুরু হয়ে গেলে তিনি তাঁর অধ্যয়ন সংক্ষিপ্ত করতে বাধ্য হন। তিনি রবীন্দ্র সংগীত ছাড়াও ধ্রুপদী, টপ্পা ও কীর্তন গানের ওপরও শিক্ষা লাভ করেছেন। তাঁর গানের অ্যালবাম পশ্চিম বাংলা ও বাংলাদেশ থেকে প্রকাশিত হয়েছে। তিনি সুরের ধারা নামের একটি সংগীত শিক্ষা প্রতিষ্ঠান চালু করেন। ২০০২ খ্রিস্টাব্দে তিনি আনন্দ সংগীত পুরস্কার লাভ করেন। রেজওয়ানা চৌধুরী বন্যা হারমোনিয়াম ও এস্রাজ বাজাতে পারেন।
কর্মজীবনে তিনি বর্তমানে ঢাকা বিশ্ববিদ্যালয়ের নাট্যকলা ও সংগীত বিভাগের সহযোগী অধ্যাপক ও নৃত্যকলা বিভাগের চেয়ারপার্সন হিসেবে কর্মরত। ১৯৯২ সালে সংগীত শিক্ষা প্রতিষ্ঠান “সুরের ধারা” চালু করেন তিনি।লেখালেখির সাথেও বন্যার যোগসূত্র আছে। রবীন্দ্রনাথ ও রবীন্দ্রসংগীত নিয়ে তার কয়েকটি বই আছে। যেমন:
শিক্ষাগ্রহন সম্পন্ন হবার পর থেকেই তিনি তার সংগীতের প্রদর্শন, নির্ভুল উচ্চারণ এবং সবচেয়ে কঠিন ও অপ্রচলিত গানগুলোও গাইবার আগ্রহের কারণে বিশ্বভারতী ধারার একজন গুরু হিসাবে বিবেচিত হয়ে আসছেন । তিনি অনেক দেশ ভ্রমণ করেছেন এবং বিভিন্ন দেশে, বিশেষ করে বাংলাদেশ ও ভারতে, তার বহুসংখ্যক এ্যালবাম প্রকাশিত হয়েছে।
বাংলাদেশের বিখ্যাত রবীন্দ্রসংগীত শিল্পী রেজওয়ানা চৌধুরী বন্যা বহু সম্মানে সম্মানিত হয়েছেন। কুড়িয়ে যাচ্ছেন শ্রোতা-দর্শকের অকুণ্ঠ ভালোবাসা। দেশে-বিদেশে অসংখ্য খ্যাত বিদগ্ধজনের প্রশংসা পেয়েছে তাঁর সংগীত পরিবেশনা। বহু পুরস্কারে ভূষিত হয়েছেন তিনি।
বাংলাদেশের স্বাধীনতা যুদ্ধের বীর শহীদদের স্মরণে প্রদত্ত বাংলাদেশের জাতীয় এবং সর্বোচ্চ বেসামরিক পুরস্কার "স্বাধীনতা পুরস্কার" অর্জন করেছেন রেজওয়ানা চৌধুরী বন্যা। সাহিত্য ও সংস্কৃতি ক্ষেত্রে কাজের অবদানের স্বীকৃতি হিসেবে তাকে ২০১৬ সালের “স্বাধীনতা পুরস্কার” সম্মাননায় ভূষিত করা হয়।
ভারতের পশ্চিমবঙ্গ রাজ্য সরকারের সর্বোচ্চ পুরস্কার ‘বঙ্গভূষণ’ পদক দিয়ে সম্মানিত করা হয়েছে রেজওয়ানা চৌধুরী বন্যাকে। ২০ মে ২০১৭ সন্ধ্যায় কলকাতার নজরুল মঞ্চে এই রবীন্দ্র সঙ্গীতশিল্পীর হাতে ২০১৭ সালের ‘বঙ্গভূষণ’ পুরস্কার তুলে দেন রাজ্যের মুখ্যমন্ত্রী মমতা ব্যানার্জি।
বিশিষ্ট নজরুল সঙ্গীত শিল্পী ফিরোজা বেগমের স্মৃতি রক্ষার্থে ঢাকা বিশ্ববিদ্যালয়ের ‘ফিরোজা বেগম স্মৃতি স্বর্ণপদক ট্রাস্ট ফান্ড’ কতৃক প্রদত্ত ‘ফিরোজা বেগম স্মৃতি স্বর্ণপদক ও পুরস্কার ২০১৭’ পেয়েছেন এই প্রখ্যাত এই রবীন্দ্রসঙ্গীত শিল্পী। বরেণ্য শিল্পী।
হেমন্ত মুখোপাধ্যায়
হেমন্ত মুখোপাধ্যায় (১৬ জুন ১৯২০ - ২৬ সেপ্টেম্বর ১৯৮৯) একজন খ্যাতিমান বাঙালি কণ্ঠশিল্পী, সঙ্গীত পরিচালক এবং প্রযোজক ছিলেন। তিনি হিন্দি সঙ্গীতজগতে হেমন্ত কুমার নামে প্রসিদ্ধ।
শিল্পী হেমন্ত মুখোপাধ্যায়ের জন্ম বারাণসীর পবিত্র শহরে। তাঁর আদি নিবাস ছিল দক্ষিণ চব্বিশ পরগনা জেলার জয়নগরের বহড়ুতে। তাঁর পরিবার কলকাতায় আসে বিংশ শতাব্দীর প্রথমার্ধে‌। হেমন্ত ভবানীপুরের মিত্র ইনস্টিটিউশনে ছিলেন। সেখানেই তাঁর সাথে পরিচয় হয় কবি সুভাষ মুখোপাধ্যায়ের। ইন্টারমিডিয়েট পাশ করে যাদবপুর বিশ্ববিদ্যালয়ে ইঞ্জিনিয়ারিং পড়তে যান। কিন্তু তিনি সঙ্গীতের জন্য আপন শিক্ষা ত্যাগ করেন। তাঁর সাহিত্যিক হবার ইচ্ছে ছিল। কিছুদিন তিনি দেশপত্রিকার জন্যে লেখেন। ১৯৩৭ থেকে তিনি সম্পূর্ণভাবে সঙ্গীতজগতে প্রবেশ করেন।
হেমন্তের ছোটবেলা কাটে তিন ভাই এক বোন নীলিমার সাথে। বড় ভাই তারাজ্যোতি ছোটগল্প লিখতেন। ছোটভাই অমল মুখোপাধ্যায় কিছু বাংলা ছায়াছবিতে সঙ্গীত পরিচালনা করেছিলেন এবং ১৯৬০ এর দশকে কিছু গানও গেয়েছিলেন।
১৯৪৫ সালে হেমন্তের সাথে বেলা মুখোপাধ্যায়ের বিবাহ হয়। ১৯৪৩ সালে বাংলা ছায়াছবি "কাশীনাথ"-এ সঙ্গীতপরিচালক পঙ্কজ মল্লিক বেলাকে দিয়ে কিছু জনপ্রিয় গান গাইয়েছিলেন কিন্তু বিবাহের পর বেলা আর সঙ্গীতজগতে প্রবেশ করেননি।
হেমন্তর দুই সন্তান—পুত্র জয়ন্ত ও কন্যা রাণু। রাণু মুখোপাধ্যায় ১৯৬০-৭০ এ গান গাইতেন।
শৈলেশ দাসগুপ্তর সাহায্যে হেমন্তর প্রথম গান করেন ১৯৩৫ সালে। প্রথম গান "আমার গানেতে এল নবরূপী চিরন্তন" রেকর্ড করেন। এ গানটি সেরকম জনপ্রিয়তা লাভ করেনি। এরপর ১৯৩৭ সালে তিনি গ্রামোফোন রেকর্ড Columbia লেবেলে "জানিতে যদি গো তুমি" ও "বলো গো বলো মোরে" গানগুলো করেন। গান দুটো নরেশ ভট্টাচার্যের লেখা ও শৈলেশ দাসগুপ্তর সুর করা। এরপর থেকে প্রতি বছর তিনি গ্রামোফোন কঃ অব ইন্ডিয়ার জন্য গান রেকর্ড করেছেন। ১৯৪০ সালে সঙ্গীতপরিচালক কমল দাসগুপ্ত হেমন্তকে দিয়ে ফাইয়াজ হাস্মির কথায় "কিতনা দুখ ভুলায়া তুমনে" ও "ও প্রীত নিভানেভালি" গাওয়ান। প্রথম ছায়াছবির গান তিনি গেয়েছেন "নিমাই সন্ন্যাস" ছবির জন্যে।
হেমন্ত মুখোপাধ্যায়ের অসংখ্য গানের মধ্যে জনপ্রিয় কিছু গান:
ভাটিয়ালী
ভাটিয়ালী বাংলাদেশের ভাটি অঞ্চলের জনপ্রিয় গান। বিশেষ করে নদ-নদী পূর্ণ ময়মনসিংহ অঞ্চলের ব্রহ্মপুত্র নদের উত্তর-পূর্ব দিকের অঞ্চলগুলোতেই ভাটিয়ালী গানের মূল সৃষ্টি, চর্চাস্থল এবং সেখানে এ গানের ব্যাপক প্রভাব রয়েছে। বাউলদের মতে ভাটিয়ালী গান হলো তাদের প্রকৃতিতত্ত্ব ভাগের গান। ভাটিয়ালী গানের মূল বৈশিষ্টা হলো এ গানগুলো রচিত হয় মূলত মাঝি, নৌকা, দাড়, গুন ইত্যাদি বিষয়ে। সাথে থাকে গ্রামীণ জীবন, গ্রামীণ নারীর প্রেমপ্রীতি, ভালবাসা, বিরহ, আকুলতা ইত্যাদির সম্মিলন। যেমন -
কিংবা,
নদীমাতৃক দেশ এই বাংলাদেশ। নদীর সাথে এই দেশের মানুষের যোগসূত্র অত্যন্ত নিবিড়। তাই, ভাটিয়ালী গানও এ দেশের প্রাণের গভীর চেতনা থেকে উৎসারিত একটি বিশিষ্ট সম্পদ। নদীর মাঝি বা নদী পাড়ের জনজীবনে এই গানের প্রচলন অত্যধিক। ভাটিয়ালী অর্থাৎ নদীর স্রোতের টানে ভাটিয়ে যাওয়ার সুর এই গানে বিদ্যমান। নদীর স্রোতের সাথে আছে জীবনের চলার এক অপূর্ব সাদৃশ্য - স্রোত সমুদ্রের দিকে চলেছে, উজানগামী সে কখনই নয়। জীবনও পরিণতির পথে এমনি প্রবহমান যে, যে মুহূর্ত সে অতিক্রম করে সেটি আর ফিরে আসে না। বাংলার ভাটিয়ালী গানের কবি তাই বলেন,
এ গান কবে, কে রচনা করেছিলেন তা আর হাজার মাথা কুটেও জানবার উপায় নেই। কিন্তু এ গানে বাংলার মানুষের, নদীমাতৃক দেশের মানুষের প্রাণের বাণীই ধরা পড়েছে। বাংলাদেশের লোককবির কণ্ঠেই আমরা তাই শুনিঃ
কিন্তু আধুনিক ভাটিয়ালী লোকসঙ্গীতে ঠিক এই মরমিয়া চেতনা এমনভাবে ধরা পড়তে দেখা যায় না। আধুনিক ভাটিয়ালী গান অনেকটা বস্তুমূখী চেতনায় সমৃদ্ধ - জীবনের সব সমস্যার ঊর্ধ্বে যে খাওয়া-পরার সমস্যা তাই প্রাধান্য লাভ করেছে। এখন নদীর মাঝি উজান কোন বন্দর থেকে পণ্য নিয়ে ভাটির দেশে যাবার সময় চিন্তা করে তার ক্রীত পণ্য নিয়ে ভাটির বন্দরে বিক্রি করে সে কত লাভ করবে। এমনকি নদীর মাঝি অথবা নৌকায় নৌকায় ব্যবসারত সওদাগরের মনেও আজ এমনি লাভ-লোকসানের হিসাব প্রাধান্য লাভ করেছে। এই হিসাব ভাটিয়ালী গানেও প্রতিবিম্বিত ও নতুন সুরে ঝংকৃত।
বাংলাদেশে ভাটিয়ালী গানের শিল্পী, রচয়িতা, সংগ্রাহক ও গীতিকারদের মধ্যে অন্যতম হলেন - কবি নিবারণ পন্ডিত, মিরাজ আলী, উকিল মুন্সী, রশিদ উদ্দিন, জালাল খাঁ, জং বাহাদুর, শাহ আবদুল করিম, উমেদ আলী প্রমূখ।
বৈশাখ
বৈশাখ হল বঙ্গাব্দ বা বাংলা সনের প্রথম মাস এবং শকাব্দ বা ভারতীয় রাষ্ট্রীয় পঞ্চাঙ্গের দ্বিতীয় মাস। এটি নেপালি পঞ্জিকা বিক্রম সম্বৎ ও পাঞ্জাবি নানকশাহি পঞ্জিকার প্রথম মাস। গ্রেগরীয় বর্ষপঞ্জির এপ্রিল মাসের শেষার্ধ ও মে মাসের প্রথমার্ধ নিয়ে বৈশাখ মাস। বৈদিক পঞ্জিকায় এই মাসকে মাধব মাস এবং বৈষ্ণব পঞ্জিকায় একে মধুসূদন মাস বলে।
"বৈশাখ" শব্দটি এসেছে বিশাখা নামক নক্ষত্রের নাম থেকে। এই মাসে বিশাখা নক্ষত্রটিকে সূর্যের কাছে দেখা যায়।
বৈশাখ মাসের প্রথম দিনটি হল বাংলা নববর্ষ। এই দিনটি বাংলাদেশে "পহেলা বৈশাখ" ও ভারতের পশ্চিমবঙ্গ, অসম ও ত্রিপুরা রাজ্যে "পয়লা বৈশাখ" নামে পরিচিত। বাংলাদেশ ও ভারতের উক্ত তিন রাজ্যে এই দিনটি বিভিন্ন সাংস্কৃতিক অনুষ্ঠান ও ধর্মীয় উৎসবের মধ্য দিয়ে পালিত হয়। এই দিনটিতে যাবতীয় ব্যবসায়িক কাজকর্ম শুরু হয়। ব্যবসায়ীরা এই দিন নতুন হালখাতা শুরু করেন। নতুন হালখাতা শুরু উপলক্ষে ব্যবসায়ীরা খদ্দেরদের মিষ্টি, উপহার ও বাংলা ক্যালেন্ডার বিতরণ করেন। কলকাতার কালীঘাট মন্দির ও দক্ষিণেশ্বর কালীবাড়িতে এই দিন প্রচুর পূণ্যার্থী পূজা দেন এবং ব্যবসায়ীরা লক্ষ্মী-গণেশ ও হালখাতা পূজা করেন।
প্রথাগত দিক থেকে বৈশাখ মাস থেকে গ্রীষ্ম ঋতুর শুরু ধরা হয়। এই মাসে সন্ধ্যা বেলায় মাঝে মাঝে কালবৈশাখী ঝড় ওঠে। এই ঝড়ে মাঝে মাঝেই প্রচুর ক্ষয়ক্ষতি ঘটে।
রবীন্দ্রনাথ ঠাকুরের গীতিসংকলন "গীতবিতান" গ্রন্থের প্রকৃতি পর্যায়ের গ্রীষ্ম উপপর্যায়ে "হৃদয় আমার ওই বুঝি তোর বৈশাখী ঝড়", "এসো এসো, এসো হে বৈশাখ", "ওই বুঝি কালবৈশাখী", "বৈশাখের এই ভোরের হাওয়া", "বৈশাখ হে, মৌনী তাপস" গানে বৈশাখ মাসের উল্লেখ পাওয়া যায়।
ভাওয়াইয়া
ভাওয়াইয়া মূলত বাংলাদেশের রংপুর এবং ভারতের পশ্চিমবঙ্গের উত্তরবঙ্গে ও আসামের গোয়ালপাড়ায় প্রচলিত এক প্রকার পল্লীগীতি। এসকল গানের বৈশিষ্ট্য হচ্ছে এ গানগুলোতে স্থানীয় সংস্কৃতি, জনপদের জীবনযাত্রা, তাদের কর্মক্ষেত্র, পারিবারিক ঘটনাবলী ইত্যাদির সার্থক প্রয়োগ ঘটেছে।
যেমনঃ গরুর গাড়ি চালক বা গাড়িয়ালকে উদ্দেশ্য করে বলছে -
আবার রংপুরের ঐতিহ্যবাহী চিড়িয়াখানা নিয়েঃ
ভাওয়াইয়া কথাটির উৎপত্তি সম্পর্কে অনেক মতবাদ রয়েছে। ভাব(মনের অনুভূতি)>ভাও+ইয়া। অর্থাৎ, যে সমস্ত গানের মধ্য দিয়ে মনের অনুভূতি প্রকাশ করা হয়।
ভাওয়াইয়া গানের আকরভূমি রংপুর। বাংলাদেশের উত্তরাঞ্চলের নদী-নালা কম থাকায় গরুর গাড়িতে চলাচলের প্রচলন ছিল। আর গরুর গাড়ির গাড়োয়ান রাত্রে গাড়ি চলাবস্থায় বিরহ ভাবাবেগে কাতর হয়ে আপন মনে গান ধরে। উঁচু-নিচু রাস্তায় গাড়ির চাকা পড়লে তার গানের সুরে আধো-ভাঙ্গা বা ভাঁজ পড়ে। এই রকম সুরে ভাঙ্গা বা ভাঁজ পড়া গীতরীতিই 'ভাওয়াইয়া' গানে লক্ষণীয়। প্রেম-বিয়োগে উদ্বেলিত গলার স্বর জড়িয়ে যেরকম হয়, সেরকম একটা সুরের ভাঁজ উঁচু স্বর হতে ক্রমশঃ নীচের দিকে নেমে আসে। সুরে ভাঁজ পড়া ভাওয়াইয়া গানের স্বকীয় বৈশিষ্ট্য।
বাংলাদেশী চলচ্চিত্র পরিচালক শাহনেওয়াজ কাকলীর চলচ্চিত্র 'উত্তরের সুর' (Northern Symphony) ছবিতে একজন ভাওয়াইয়া গায়কের জীবনচিত্র তুলে ধরা হয়। এখানে উত্তর বাংলাদেশের দারিদ্র্যের কারনে ধীরে ধীরে ভাওয়াইয়া গানের অবলুপ্তি তুলে ধরা হয়। চলচ্চিত্রটি ১৮তম কলকাতা আন্তর্জাতিক চলচ্চিত্র উৎসবে দেখানো হয়।
আব্বাসউদ্দিনকে 'ভাওয়াইয়া গানের সম্রাট' বলা হয়।
"মাটির গান" হিসেবে ব্যাপক পরিচিতি রয়েছে ভাওয়াইয়া গানের। সেখানেও পিঠে-পুলির উৎসবেও এ গানের প্রভাব পড়েছে। তেমনি একটি হলোঃ-
টাইকো
টাইকো একপ্রকার জাপানী ড্রাম।
লিওনিদ খাচিয়ান
লিওনিদ খাচিয়ান (মে ৩, ১৯৫২– এপ্রিল ২৯, ২০০৫) আর্মেনীয়-বংশোদ্ভুত রুশ গণিতবিদ ও কম্পিউটার বিজ্ঞানী। লিনিয়ার প্রোগ্রামিং এর প্রথম পলিনোমিয়াল সময় আ্যলগরিদম তাঁর মৌলিক অবদান।
খাচিয়ানের জন্ম সেইন্ট পিটার্সবার্গে। ৯ বছর বয়সে তিনি তাঁর পিতামাতার সাথে মস্কোতে চলে আসেন। সোভিয়েত ইউনিয়ন এর একাডেমি অফ সাইন্সেস এর কম্পিউটিং সেন্টার হতে ১৯৭৮ সালে তিনি কম্পিউটেশনাল ম্যাথমেটিক্‌সে পিএইচডি ডিগ্রি, এবং ১৯৮৪ সালে ডিএসসি সম্মাননা লাভ করেন। ১৯৮২ সালে তিনি বিচ্ছিন্ন গণিতে অবদান রাখার জন্য ফাল্কারসন পুরস্কার লাভ করেন।
১৯৮৯ সালে মার্কিন যুক্তরাষ্ট্রে চলে আসার পূর্ব পর্যন্ত খাচিয়ান সোভিয়েত ইউনিয়নের বিভিন্ন শিক্ষা ও গবেষণা প্রতিষ্ঠানের সাথে যুক্ত ছিলেন। ১৯৮৯ সালে তিনি কর্নেল বিশ্ববিদ্যালয় এর অপারেশন রিসার্চ ও ইন্ডাস্ট্রিয়াল ইঞ্জিনিয়ারিং বিভাগে অতিথি অধ্যাপক হিসাবে যোগ দেন। ১৯৯০ সাল হতে তিনি রাটগার্স বিশ্ববিদ্যালয় এর কম্পিউটার বিজ্ঞান বিভাগে অধ্যাপক হিসাবে দায়িত্ব নেন।
খোয়াবনামা
খোয়াবনামা বাংলাদেশি কথাসাহিত্যিক আখতারুজ্জামান ইলিয়াসের রচিত একটি উপন্যাস যা এপ্রিল ১৯৯৬ সালে নয়া উদ্যোগ প্রকাশনী থেকে প্রকাশিত হয়। একই বছর এই উপন্যাস প্রফুল্ল কুমার সরকার স্মৃতি আনন্দ পুরস্কার এবং সাদাত আলী আকন্দ পুরস্কার লাভ করে।
আমাদের গ্রামীণ জীবনের যে লোকবিশ্বাস, তার যে ধর্মচেতনা, এগুলোর উপর নির্ভর করে নির্মাণ করা হয়েছে এ উপন্যাস, কোনো কাল্পনিক ঘটনার উপর নির্ভর করে নয়।
রাফায়েল
রাফায়েল বা রাফায়েল্লো () (এপ্রিল ৬, ১৪৮৩ – এপ্রিল ৬, ১৫২০) চিত্রশিল্পের রেনেসাঁস যুগের অন্যতম প্রধান শিল্পী। তিনি নিখুঁত ও সৌন্দর্যময় চিত্রকর্মের জন্য বিখ্যাত। তার পিতা জিওভানি দ্য সানতিও ছিলেন একজন চিএশিল্পী ও স্থপতি।
কীর্তন
কোন দেব-দেবীর নাম, গুণাবলী বা কীর্তিকাহিনী সম্বন্ধিত গান । প্রখ্যাত সংস্কৃত পন্ডিত জয়দেব রচিত গীতগবিন্দম, কীর্তন গানের প্রকৃত উৎস। এছাড়াও বাড়ু চন্ডিদাস, শ্রীকৃষ্ণ কীর্তন, বিদ্যাপতি প্রভৃতি কবিগন প্রচুর কীর্তন গান রচনা করেন। ১৫০০ শতকে শ্রীচৈতন্য ভক্তি সংগিতের এই ধারার প্রভূত উন্নতি সাধন করেন। তার গান নারী, পুরুষ, শিক্ষিত, অশিক্ষিত নির্বিশেষে সকলের মধ্যে জনপ্রিয়তা লাভ করে। তিনি বিশ্বাস করতেন ভগবানের উপসনার জন্য গান ধর্মগ্রন্থ পাঠের চেয়ে সহজতর মাধ্যম।
চৈতন্যের মৃত্যুর পর লীলা কীর্তনের আরও পাঁচটি ধারার সৃষ্টির হয়। এই ধরার গুলোর নাম করন করা হয় তাদের উৎপত্তি স্থান অথবা কবিদের নাম অনুসারে, গাদানহাটি, মনোহর্ষী, রেনেটি, মান্দারনি এবং ঝাড়খান্ডি। ১৬০০ শতকে নরোত্তম দাস গাদানহাটি ধারাটির সূচনা করেন। তিনি ছিলেন রাজশাহী জেলার গাদানহাটি পরগনার বাসিন্দা। বীরভুম জেলার জানানদাস মনোহর মনোহর্ষী ধারাটির প্রবোক্তা। বর্ধমানের বিপ্রদাস ঘোষ সূচনা করেন রেনেটি ধারার। মান্দারান সরকার প্রচলন করেন মান্দারনি কীর্তনের। ঝাড়খন্ডি কীর্তনের উদ্ভব হয় ঝাড়খন্ড জেলায়।
কীর্তন সংগীত তিনটি তালে গাওয়া হয়, দ্রুত, মধ্য এবং বিলম্বিত। কোলকাতা শহরের পত্তনের আগে, কীর্তন ছিল সম্পূর্ণ রূপে গ্রামীন সংস্কৃতির অংশ। ১৮০০ শতকের গোড়ার দিকে কোলকাতার পত্তনের পর পাঁচালী ও কীর্তন শহুরে সংস্কৃতির অংশ হয়ে পরে। ১৯৪৭ সালের পূর্বে হিন্দু মুসলিম উভয়েই কীর্তন সংগিত শুনত। কাজী নজরুল ইসলাম বেশ কিছু কীর্তন সংগীত রচনা করেছেন।
সঙ্কীর্তন, কেত্তন,
দেব-দেবীর ক্ষেত্রে:
রাজার মহিমা-কীর্তন করলে যশোগাথা বা জয়গান।
বাংলাপিডিয়া
ঢাকা কেন্দ্রীয় কারাগার
ঢাকা কেন্দ্রীয় কারাগার ঢাকা শহরের প্রধান কারাগার। এটি পুরনো ঢাকার চানখাঁরপুলে অবস্থিত। ঢাকা বিভাগের এবং বাংলাদেশের বিভিন্ন আদালতে সাজাপ্রাপ্ত আসামীদের এখানে দন্ডপ্রদানের জন্য আটক রাখা হয়। এছাড়াও ঢাকা শহরের বিভিন্ন থানার মামলায় বিচারাধীন লোকদিগকে, বিচারকালীন সময়ে আটক রাখার স্থান হচ্ছে ঢাকা কেন্দ্রীয় কারাগার। বিচারাধীন আটক ব্যক্তিকে বলা হয় হাজতী। ১৯৭৫ সালের ৩ নভেম্বার এই কারাগারে আটক জাতীয় চার নেতাকে হত্যা করা হয়।
ঢাকা কেন্দ্রীয় কারাগার অভ্যন্তরে বেশ কয়েকটি এলাকায় বিভক্ত। অপ্রাপ্তবয়স্ক, বৃদ্ধ ও মহিলাদের পৃথক রাখা হয়। বিদেশী নাগরিকদের জন্যও রয়েছে পৃথক স্থান।কারা অভ্যন্তরের সরকারি নিরপত্তা রক্ষীদের মিয়াসাব বলা হয়, মিয়াসাবদের উপরে রয়েছেন জমাদার সাহেবগন এবং তাদের তত্ত্বাবধানে থাকেন সুবেদার সাহেব গন। রয়েছেন একাধিক সাব‌-জেলার ও একজন জেলার মহোদয়। আর সর্বোপরী রয়েছেন জেল সুপার মহোদয় ও ডিআাইজি প্রিজন।
দন্ডপ্রাপ্ত আসামীদের কারাভোগের মেয়াদের উপর ভিত্তি করে বিভিন্ন পদবী দেয়া হয়। পদবী অনুযায়ী পোষাক ও কাজের ধরনের পরিবর্তন ঘটে। মাঝে মাঝে পুরাতন ওভারসীয়ার কয়েদিদের মধ্যে কেহ শিক্ষিত হলে, তাকে কারাফটকে অবস্থিত অফিসে দাপ্তরিক কাজও করতে দেয়া হয়।
সারাদিনে প্রত্যহ বেশ কয়েকবার কারাবন্দীদের সংখ্যা গণনার জন্য একেকটি সারীতে ৪ (চার) জন করে বসিয়ে সর্বমোট সারীর সংখ্যা গুনে বন্দীদের সংখ্যা বের করা হয়। চারজনের একেকটি সারীকে ফাইল বলা হয়। খুব ভোরে (ফজরের নামাজের পর) যার যার ওয়ার্ডে একবার ফাইল হয়, তারপর দুপুর বারোটায় একবার এবং লকআপের সময় (আসরের নামাজের পর) আরেকবার ফাইল বসিয়ে গনণা করা হয়। গণনার পূর্বে "ফাইল ঠিক, ফাইল ঠিক" বলে সবাইকে সতর্ক করে দেয়া হয়। তারপর সকল এলাকার ও ওয়ার্ডের যোগফলসমূহ কেসটেবিলে সুবেদার সাহেবের কাছে প্রেরণ করা হয়, তিনি সম্পূর্ণ জেলখানার হিসাব বের করেন এবং জেলার মহোদয়কে অবহিত করেন।
ধোলাই খাল
ধোলাই খাল বর্তমানে পুরনো ঢাকার একটি এলাকা, যা অতীতে ঢাকার একটি অন্যতম গুরুত্বপূর্ণ খাল ছিল। এটি এখানকার কারিগরী প্রতিষ্ঠান গুলোর জন্য বিখ্যাত। এখানে গাড়ির ইঞ্জিন, যন্ত্রপাতি ও অন্যান্য সরঞ্জাম মেরামতের বহু প্রতিষ্ঠান রয়েছে।
সম্রাট জাহাঙ্গীরের শাসনামলে ১৬০৮ খ্রিস্টাব্দে ইসলাম খান চিশতীকে রাজমহলের সুবেদার নিযুক্ত করেন । তিনি ১৬১০ খ্রিস্টাব্দে বাংলার ভৌগোলিক অবস্থানের কৌশলগত ও বাণিজ্যিক দিক বিবেচনা করে রাজধানী রাজমহল থেকে সরিয়ে ঢাকায় স্থানান্তর করেন । তৎকালীন ঢাকার প্রধান জলপথ ও নগর রক্ষা পরিখা ছিল এ ধোলাই খাল। নলিনীকান্ত ভট্টশালীর মতে নগর রক্ষার পরিখা নির্মাণ ও জলপথ হিসেবে ব্যবহারের জন্য ঢাকার প্রথম সুবেদার ইসলাম খান ধোলাই খাল খনন করিয়েছিলেন।
জেসি ওয়েন্স
জেমস্‌ ক্লিভল্যান্ড জেসি ওয়েন্স (ইংরেজি: James Cleveland "Jesse" Owens) (সেপ্টেম্বর ১২, ১৯১৩ - মার্চ ৩১, ১৯৮০) জনপ্রিয় মার্কিন ক্রীড়াবিদ। বার্লিনে অনুষ্ঠিত ১৯৩৬ সালের গ্রীষ্মকালীন অলিম্পিক্‌সে ১০০ মিটার, ২০০ মিটার, দীর্ঘ লম্ফ ও ৪x১০০ মিটার রিলে দৌড়ে স্বর্ণপদক জয় করে তিনি আন্তর্জাতিক খ্যাতি লাভ করেন।
কার্ল লুইস
কার্ল লুইস (জন্ম: জুলাই ১, ১৯৬১) একজন মার্কিন ক্রীড়াবিদ। তিনি দৌড়বিদ হিসাবে ১৯৮৪ ও ১৯৮৮ এর অলিম্পিক গেমসে ১০০ মিটারসহ আরো কয়েকটি প্রতিযোগিতায় স্বর্ণপদক অর্জন করেন।
বিশ্বনাথন আনন্দ
বিশ্বনাথন আনন্দ (তামিলঃ விசுவநாதன் ஆனந்த், আইপিএ: vɪs'vɑˌnəˌðən ɑnˌənd) (জন্ম ডিসেম্বর ১১, ১৯৬৯, চেন্নাই (প্রাক্তন মাদ্রাজ, ভারত) একজন ভারতীয় দাবা গ্র্যান্ডমাস্টার। জানুয়ারি ২০১২-এর ফিদে তালিকা অনুযায়ী আনন্দের ইলো রেটিং ২৭৯৯, আর র‌্যাংকিং-এ তাঁর অবস্থান চতুর্থ (ভ্লাদিমির ক্রামনিকের পেছনে)। ইলো রেটিং-এর ইতিহাসে ২৮০০ পয়েন্টের বেশি পাওয়া মাত্র চার জন দাবাড়ুর মধ্যে আনন্দ একজন। আনন্দ ১৯৯৪ সাল থেকে আজ পর্যন্ত বিশ্বের সেরা তিন ধ্রুপদী দাবাড়ুর একজন এবং একই সময়কালের বেশির ভাগ অংশ জুড়ে বিশ্বের সেরা দ্রুতগতির দাবাড়ু হিসেবে পরিগণিত।
থর
নর্স পুরাণে থর (প্রাচীন নর্স ভাষা: "Þórr") হলেন একজন হাতুড়ি-ধারী দেবতা। তিনি বজ্রবিদ্যুৎ, ঝড়, ওক গাছ, শারীরিক শক্তি, মানবজাতির সুরক্ষা এবং প্রথাগত পবিত্রকরণ অনুষ্ঠান, আরোগ্য ও উর্বরতার দেবতা। বৃহত্তর জার্মানিক পুরাণ ও প্যাগানিজমে থরের অনুরূপ দেবতার নাম প্রাচীন ইংরেজিতে "Þunor" এবং হাই ওল্ড জার্মান ভাষায় "Donar" (রুনিক লিপিতে "þonar")। শব্দটির উৎস সাধারণ জার্মানিক *Þunraz" শব্দটি, যার অর্থ "ঝড়"।
জার্মানিক জাতির রোমান ঔপনিবেশিক যুগ থেকে অভিবেশন পর্ব পর্যন্ত নথিবদ্ধ ইতিহাসের সর্বত্র থরের নাম বেশ গুরুত্বের সঙ্গেই উল্লিখিত হয়েছে। ভাইকিং যুগেও থর খুব জনপ্রিয় দেবতা ছিলেন। সেই সময় স্ক্যান্ডিনেভিয়ায় খ্রিস্টধর্ম প্রচারের কাজ চলছিল। সেই অবস্থাতেও থরের প্রতীক হাতুড়ি "জলনির" মানুষ গর্বের সঙ্গে ধারণ করত এবং থরের নর্স প্যাগান ব্যক্তিগত নামটির বহুল ব্যবহার তাঁর জনপ্রিয়তার পরিচয় বহন করছে। আধুনিক যুগেও সারা জার্মানিক অঞ্চলের লোককথায় থরের উল্লেখ পাওয়া যায়। বিভিন্ন স্থাননামে থরের উল্লেখ আছে। "থার্সডে" (বৃহস্পতিবার) কথাটি "থর'স ডে" বা "থরের দিন" কথাটি থেকে এসেছে। প্যাগান যুগ থেকে প্রচলিত থরের নামাঙ্কিত নামগুলির প্রচলন এখনও আছে।
আইসল্যান্ডে নথিভুক্ত নর্স পুরাণে, যেখানে স্ক্যান্ডিনেভিয়ার প্রচলিত পুরাণকথা থেকে উপাদান প্রচুর পরিমাণে অন্তর্ভুক্ত করা হয়েছে, সেখানে থর সম্পর্কে অনেক গল্প ও তথ্য আছে। এই সূত্র থেকে থরের চোদ্দোটি নাম পাওয়া যায়। জানা যায়, তিনি সোনালি চুলবিশিষ্ট দেবী সিফের স্বামী এবং জটুন ও জার্নসাজার প্রেমিক। তাঁর চোখদুটিকে ভয়ানক বলা হয়েছে। তাঁর মাথার চুল ও দাড়ির রং লাল বলে উল্লেখ করা হয়েছে। থরের ঔরসে সিফের গর্ভে তিনি এক দেবী (সম্ভবত ভালকিরি) ব্রুনরের জন্ম দেন। জার্নসাজার গর্ভে জন্ম নেন থরের সন্তান মাগনি। তিনি মনিরও পিতা, তবে মনির মায়ের নাম জানা যায় না। দেবতা উল্লর তাঁর সৎপিতা। একই সূত্র থেকে জানা যায় তিনি ওডিন ও পৃথিবী দেবী জোরগিনের সন্তান। ওডিনের সূত্রে থরের অনেকগুলি ভাই আছে। থরের দুই পরিচারক জালফি ও রোস্কভা। তিনি দুই ছাগলে টানা গাড়িতে ভ্রমণ করেন। তাঁর তিনটি বাসস্থান। থর হাতে ধরে থাকেন জলনির নামে একটি পাহাড়-ভাঙা হাতুড়ি। তিনি বেল্ট ও লোহার হাতমোজা পরে থাকেন। তাঁর গ্রিনারভোল নামে এক কর্মচারী আছে। থর জরমুনগান্ডার নামে এক বিশাল সাপের দ্বারা ভয়ংকর যুদ্ধে তাঁর শত্রুদের হত্যা করে থাকেন।
হারকিউলিস
হারকিউলিস ছিলেন গ্রীক পুরাণ অনুযায়ী গ্রীসের সর্বশ্রেষ্ঠ বীর। তিনি যেমন সাহসী, শারীরিক শক্তি সম্পন্ন ছিলেন, তেমনি ছিলেন দয়ালু। প্রকৃতপক্ষে "হারকিউলিস" হলো গ্রীক বীর ‘হেরাক্লেস’ এর রোমান পুরাণের নাম। গ্রীকরা তাকে দেবতা এবং মর্তের বীর এই দুই পরিচয়েই পূজা করতো।
তার জন্ম থিবিসে। তিনি দেবরাজ জিউসেরপুত্র। তার মা "আক্লমিনা" একজন মানুষ। জিউসের সন্তান হবার জন্য হারকিউলিসের জীবনের শেষ পর্যন্ত হেরা তাকে কখনই ক্ষমা করেননি। হারকিউলিস যখন শিশু তখনই হেরা তাকে হত্যা করার জন্য দুটি সাপ পাঠান। ঘুমন্ত শিশু হারকিউলিস ঘুম থেকে জেগে উঠলো এবং শিশু হওয়া সত্তেও ঐ ভয়ঙ্কর প্রাণীর দুটির গলা ধরে মেরে ফেললো। হারকিউলিস সম্পর্কে তখন থিবিসের অন্ধ ভবিষ্যদ্বক্তা টাইরেসিয়াস আক্লমিনাকে বলেছিলেন যে সে হবে মানবজাতির গর্ব।
হারকিউলিস আঠার বছর বয়সের মধ্যেই একাই মেরে ফেলে এক বিশাল থেসপিয় সিংহ। মিনিয়দের বিরুদ্ধে যুদ্ধে অসামান্য অবদানে জন্য নগরবাসীরা রাজকুমারী "মেগারাকে" তার সাথে বিয়ে দেয়। 
হারকিউলিস তার স্ত্রী-সন্তানদের প্রতি খুবই অনুরক্ত ছিলেন। কিন্তু তার সুখ বেশি দিন স্থায়ী হয়নি। হেরা একদিন তাকে উন্মাদ করে দেন। এই অপ্রকিতস্থ অবস্থায় তিনি তার স্ত্রী-পুত্রদের হত্যা করেন। পরে চেতনা ফিরে আসলে তিনি যখন জানতে পারেন যে তিনিই তার স্ত্রী-পুত্রদের হত্যা করেছেন, তখন তিনি লজ্জা, রাগ ও কষ্টে আত্মহত্যা করার সিদ্ধান্ত নেন। কিন্তু "ইউরেস্হিউস" এর উপদেশক্রমে তিনি বার রকম অসম্ভব কাজ করার সিধান্ত নেন নিজেকে বিশুদ্ধ করার জন্য। এই কাজ গুলোকে সমষ্টিগতভাবে হারকিউলিসের শ্রম বলে। এগুলো ছিল নিমিয়ার এক সিংহকে বধ করা, বাস্রতের হাইড্রাকে হত্যা করা,রাজা অজিয়াসের আস্তাবল পরিষ্কার করা, স্টিমফ্যালিন পাখিদের তাড়ানো ও অন্যান্য ভয়ঙ্কর সব কাজ। এগুলো তিনি সফলভাবে সম্পন্ন করেন এবং স্ত্রী ও সন্তানদের হত্যার পূর্ণ প্রায়শ্চিত্ত করেন।
হারকিউলিসের বিভিন্ন অভিযান নিয়ে রয়েছে গল্পের পর গল্প। তিনি নানা স্থানে গিয়েছিলেন আর স্থাপন করেছিলেন আরো অনেক কীর্তি। ভয়ংকর দানব "অ্যান্টিউসের" বিরুদ্ধে, নদী-দেবতা "অ্যাকিলাসের" বিরুদ্ধে, লড়াই করার পাশাপাশি ট্রয়ের যুদ্ধে এক কুমারীকে উদ্ধার করাও তিনি মহিমান্বিত হন। অ্যাডমিটাসের মৃত স্ত্রী অ্যালসেস্টিসকে মৃত্যু-দেবতার হাত থেকে লড়াই করে ফিরিয়ে আনেন হারকিউলিস।
অস্বাভাবিক শক্তি থাকার জন্যে সামান্য অসাবধানতার জন্যই হারকিউলিসের হাতে মানুষ মারা যাওয়ার একাধিক ঘটনা রয়েছে। তাছাড়া বাল্যকালে রাগের মাথায় শিক্ষকের মাথায় বীণা দিয়ে প্রচন্ড আঘাত করে হত্যা করেন হারকিউলিস।
হারকিউলিস পরবরতীতে ডিয়ানাইরাকে বিয়ে করে । এক সেন্টর "নেসাস" ডিয়ানাইরাকে লাঞ্ছিত করতে চাইলে হারকিউলিস তাকে বিষাক্ত তীর দিয়ে আঘাত করে। মারা যাওয়ার আগে সেন্টর ডিয়ানাইরাকে তার নিজের কিছু রক্ত দিয়ে বলে যে এই রক্তের ব্যবহারে জাদুবলে হারকিউলিস তাকে ছাড়া অন্য কোন নারীকে ভালবাসবেনা। কিন্তু এটা ছিল নেসাসের এর চালাকি। ডিয়ানাইরা ঐ রক্ত হারকিউলিসের পরিধেয় গাউনে মাখিয়ে দেয়। জামাটি পরিধান করার সাথে সাথে হারকিউলিসকে ভয়ংকর ব্যথা গ্রাস করলো। দেবতার কাছাকাছি হওয়ায় মৃত্যু তাকে গ্রাস করবে না তিনি তা ভাল করেই জানতেন। তাই তিনি একটি চিতা তৈরি করলেন ও তার উপর বসলেন। চিতায় আগুন জ্বলে উঠলে তাকে স্বর্গে তুলে নেওয়া হয়। সেখানে তাকে বিয়ে দাওয়া হয় হেরার কন্যা-জৌবনের দেবী ‘হিবির’ সাথে।
হারকিউলিসকে প্রধান চরিত্র রেখে একাধিক চলচিত্র, টেলিভিশন সিরিজ হয়েছে। ওয়াল্ট ডিসনি ১৯৯৭ সালে ‘হারকিউলিস’ নামে এনিমেটেড ছবি তৈরি করে। ১৯৯৫ সাল থেকে ১৯৯৯ সাল পর্যন্ত একই শিরোনামে একটি টেলিভিশন সিরিজ তুমুল জনপ্রিয়তা অর্জন করে।
প্রমিথিউস (দেবতা)
প্রমিথিউস যা লাতিন উচ্চারণের ভিত্তিতে প্রোমেথেউস গ্রিক পুরাণের টাইটান গোত্রভুক্ত দেবতা। তিনি ছিলেন টাইটান দেবতা ইয়াপেতুস ও ওশেনিড ক্লাইমেনের সন্তান। গ্রীক পুরান অনুসারে প্রমিথিউস একজন টাইটান যাকে বলা হত মানুষের সবচেয়ে উপকারি বন্ধু। প্রমিথিউস এবং তার ভাই এপিমেথুসকে মানুষের জীবন ধারনের সমস্ত প্রয়োজনীয় উপকরন সরবরাহ করার জন্য আদেশ দেয়া হয়েছিল। আদেশ অনুসারে এপিমেথিস প্রাণীদের সাহস, শক্তি, দ্রুতি এবং পালক, চুল ও অন্যান্য প্রতিরক্ষামূলক উপাদান সরবরাহ করেন। কিন্তু যখন প্রাণী কুলের মধ্যে শ্রেষ্ঠত্বের প্রশ্ন উঠল তখন এপিমেথিসকে ভাই প্রমিথিউসের সাহায্য চাইতে বাধ্য করা হল। প্রমিথিউস মানুষকে আর সব প্রাণী থেকে শ্রেষ্ঠতর করার জন্য তাদের সোজা হয়ে হাটতে শেখালেন এবং অন্যান্য জীব থেকে মানুষকে মহত্তর বলে ঘোষনা দিলেন। তিনি নিজে স্বর্গে যান এবং মানুষের জন্য সূর্যের কাছ থেকে মশাল জ্বালিয়ে আনেন এবং মানুষকে আগুন উপহার দেন। মানুষকে প্রমিথিউসের এই উপহার মেনে নিতে পারেননি দেবতা জিউস। শাস্তি স্বরূপ জিউস প্রমিথিউসকে পাহাড়ের সাথে শৃঙ্খলিত করে রাখেন এবং তার উপর বর্বর অত্যাচার চালান। একটি ঈগল রোজ এসে প্রমিথিউস এর কলিজা খেয়ে যেত আর সেখনে জন্ম নিত নতুন আরেকটি কলিজা। আবার ঈগল এসে খেয়ে গেলে নতুন কলিজা জন্মাতো প্রমিথিউস এর। এখানে ঈগল হল জিউসের প্রতীক। এভাবেই জিউস তাকে শাস্তি দিতেন। পরে হারকিউলিস ঈগলরূপী জিউসকে দূর করে তাকে মুক্ত করেন।
হিরোডোটাস
হেরোডোটাস বা হিরোডোটাস (, প্রাচীন গ্রিক ভাষায় "হ্যারোদোতোস্‌") একজন প্রাচীন গ্রিক দার্শনিক, যিনি জন্মগ্রহণ করেছিলেন হালিকারনাসাস, কারিয়-তে (বর্তমান দিনের বোদরাম, তুরষ্ক)। তিনি ছিলেন খ্রিস্টপূর্ব ৫ম শতাব্দি্র মানুষ (আনুমানিক খ্রিস্টপূর্ব ৪৮৪ – আনুমানিক খ্রিস্টপূর্ব ৪২৫)। রোমান আইনবিদ, ইতিহাসবিদ ও দার্শনিক সিসেরো তাঁকে "ইতিহাসের জনক" হিসেবে আখ্যা দিয়েছেন, কেননা তিনিই প্রথম পদ্ধতিগতভাবে ঐতিহাসিক উপাদান সংগ্রহ করেছিলেন, সেগুলোর সূক্ষ্মতা নিরূপণে উদ্যমী উদ্যোগ নিয়েছিলেন, এবং সেগুলোকে সঠিক ক্রমে প্রয়োজনীয় ব্যাখ্যায় বিন্যস্ত করেছিলেন। অন্যদিকে, প্লুটার্ক তাঁকে 'মিথ্যার জনক' বলেছেন। "দ্য হিস্টোরিস"(The Histories) বইটি তার অমর সৃষ্টিকর্ম।
দেমোক্রিতোস
দেমোক্রিতোস (প্রাচীন গ্রিক ভাষায় Δημόκριτος "দ্যামোক্রিতোস্‌") (৪৬০ খ্রিস্ট পূর্ব_ ৩৭০ খ্রিস্ট পূর্ব) প্রাচীন গ্রিসের বিখ্যাত পরমাণুবাদী দার্শনিক। তাঁকে বলা হয়েছে তাঁর সময়ের সবচেয়ে বিদ্বান ও ধনী ব্যক্তি। তিনি লিউকিপ্পোসের কাছে অধ্যয়ন শেষ করে মিশর ও পারস্য ভ্রমণ করেন এবং দেশে ফিরে এসে অধ্যাপনা ও গ্রন্থ রচনায় মন দেন। প্রায় ৭২টি বই তিনি লিখেছিলেন। কিন্তু তাঁর রচনার খুব সামান্য অংশই মুলাকারে পাওয়া গেছে এবং অন্যের লেখায় তাঁর সম্পর্কে যেসমস্ত উল্লেখ আছে তা থেকেই তাঁর সম্বন্ধে জানতে হয়। অত্যন্ত যুক্তিবাদী ও আধুনিক চিন্তাধারায় বিশ্বাসী দার্শনিক দেমোক্রিতোস তাঁর পারমাণবিক প্রতীতির জন্যই সর্বাধিক পরিচিত। এই তত্ত্ব অনুযায়ী পৃথিবীর সমস্ত পদার্থ অতি ক্ষুদ্র কণার দ্বারা গঠিত, এতো ক্ষুদ্র যে তাকে আর বিভাজন করা যায় না। এই সমস্ত কণা শাশ্বত, অপরিবর্তনযোগ্য ও ধ্বংসের অতীত।
প্রোতাগোরাস
প্রোতাগোরাস (প্রাচীন গ্রিক ভাষায় Πρωταγόρας "প্রতাগোরাস্‌") (খ্রিস্টপূর্ব ৪৮১ – খ্রিস্টপূর্ব ৪২০) সফিস্ট সম্প্রদায়ের সবচেয়ে প্রাচীন বিখ্যাত গ্রিক দার্শনিক।
সৃষ্টির অজানা রহস্য নয়, বরং মানুষকে মানদন্ড বিবেচনা করে সে আলোকে দর্শনের আলোচনা ও ভাষাবিজ্ঞানে অবদানের জন্য সুবিখ্যাত হয়ে আছেন।
প্লেটো তার ডায়লগে প্রোতাগোরাস সম্পর্কে আলোচনা করেছেন। খ্রিস্টপূর্ব ৪৮১ সালে প্রোতাগোরাস এবডেরায় জন্মগ্রহণ করেন। প্রাথমিক জীবনে তিনি গ্রিসের বহু স্থান পরিভ্রমণ করেন এবং শতাব্দীর মাঝামাঝি সময়ে এথেন্সে আসলে পেরিক্লিসের অনুগ্রহ লাভ করেন। পেরিক্লিস তাকে "থুরি" নামক একটি গ্রিক কলোনির সংবিধান লেখার দায়িত্ব অর্পণ করেছিলেন। এথেন্সে বসবাস করার সময় তিনি ঈশ্বর প্রসংগে একটি গ্রন্থ রচনা করলে তার বিরুদ্ধে ঈশ্বর নিন্দা ও নাস্তিকতার অভিযোগ আনা হয়।
ভি-স্যাট
১৯৮৫ সালে শ্লুমবার্গার (Schlumberger) তৈল গবেষণা কেন্দ্র ও হিউস অ্যারোস্পেস (Hughes Aerospace) একসাথে পৃথিবীর প্রথম ভিস্যাট তৈরি করে। তাদের উদ্দেশ্য ছিল তৈলকূপ ও খনন ক্ষেত্রগুলোতে মনুষ্যবহনযোগ্য যোগাযোগ যন্ত্র তৈরি করা। এখনও বিভিন্ন খনন কূপ থেকে তাৎক্ষনিক হিসাব নিকাশের জন্য তথ্য পাঠাতে ভিস্যাট ব্যবহৃত হয়।
যুক্তরাষ্ট্রে স্থানীয় গাড়ি ব্যবসায়ীরা ক্রয-বিক্রয়ের হিসাব, অন্তর্যোগাযোগ, খুচরো যন্ত্রাংশের চাহিদা, সেবা তথ্য এবং দূর প্রশিক্ষনের জন্য গাড়ি প্রস্তুতকারী প্রতিষ্ঠানগুলোর সাথে যোগাযোগ করতে ভিস্যাট ব্যবহার করে। ফোর্ড ও স্থানীয় ব্যবসায়ীদের ব্যবহৃত ফোর্ডস্টার নেটওয়ার্ক এমন একটি সংযোগের উদাহারন।
যুক্তরাষ্ট্রের সর্বত্র অবস্থিত ওয়াল-মার্টের দোকানগুলো থেকে ওয়াল-মার্টের ব্যবসায়িক প্রধান কেন্দ্রে পরিসংখ্যাপত্র (inventory) ও বিক্রয়ের হিসাব পাঠাতে ভি-স্যাট প্রযুক্তি ব্যবহৃত হয়। ভি-স্যাট প্রযুক্তির মাধ্যমে যুক্তরাষ্ট্রে ডিরেক্টওয়ে (DirecWay) এবং স্টারব্যান্ড (StarBand), ইউরোপে Amariska, Bluestream এবং Technologie Satelitarne ইন্টারনেট সংযোগ সেবা দিয়ে থাকে। এই প্রযুক্তি পৃথিবীর সর্বত্র ব্রডব্যান্ড ইন্টারনেট সংযোগ দিতে ব্যবহার হয়ে থাকে যেখানে এডিএসএল অথবা কেবল (Cable) সংযোগ দেয়া সম্ভব নয়, বিশেষ করে দুর্গম ও গ্রাম এলাকায়।
বর্তমানে প্রায় সকল ভি-স্যাট ইন্টারনেট প্রটোকল (IP) ভিত্তিক এবং এর বহুমুখী ব্যবহার রয়েছে। ২০০৪ সালের ডিসেম্বর মাসের হিসাব অনুযায়ী ১০ লাখেরও বেশি ভিস্যাট কেন্দ্র রয়েছে যার মধ্যে প্রায় ৬৫০,০০০ সক্রিয় রয়েছে। বাৎসরিক ভিস্যাট সেবা কর হিসেবে ৩.৮৮ বিলিয়ন ডলার এবং টিডিএমএ (TDMA) ও ডিএএমএ (DAMA) যন্ত্র বিক্রয় থেকে আরও ৭৪৬.৯ মিলিওন ডলার অর্জিত হয়। (তথ্যসূত্র: www.comsys.co.uk).
অধিকাংশ ভি-স্যাট নেটওয়ার্ক নিম্নবর্ণিত যে কোনো একটি গঠন রীতি অনুযায়ী তৈরি হয়।তারা আকৃতির নেটওয়ার্ক ব্রডব্যান্ড ওয়াইড এরিয়া নেটওয়ার্ক ও ব্রডব্যান্ড ইন্টারনেট সেবা দেয়ার কাজে ব্যবহৃত হয়।
কর্নেলিয়ুস তাকিতুস
কর্নেলিয়ুস তাকিতুস একজন প্রাচীন রোমান ঐতিহাসিক। তাঁর রচিত পঞ্জিকা (The Annals) প্রাচীন রোমের একটি গুরুত্বপূর্ণ দলিল।
আধুনিক কালে তিনি 'ট্যাসিটাস' নামে অধিক পরিচিত।
ক্লাউদিয়ুস আইলিয়ানুস
ক্লাউদিয়ুস আইলিয়ানুস (; c. ১৭৫ – c. ২৩৫), বা আইলিয়ান (), জন্ম পালেস্ত্রিনা, একজন প্রাচীন রোমান লেখক এবং অলঙ্কারশাস্ত্রের শিক্ষক ছিলেন। তিনি সেপ্টিমিস সেভেরুস-এর শাসনামলে উন্নতি লাভ করেন এবং সম্ভবত এলাগাবালুস-এর থেকে বেশিদিন বেঁচে ছিলেন, যিনি ২২২-এ মারা যান। তিনি গ্রিক ভাষায় এতই সুন্দর করে কথা বলতেন যে তাঁকে "মধু-বর্ষণকারী" ("meliglossos") বলা হত; রোমান-বংশোদ্ভত, তিনি নিজেকে গ্রিক লেখক বলে উপস্থাপন করতে পছন্দ করতেন, এবং সামান্য প্রাচীনভাবে গ্রিক লিখতেন।
তাঁর দুটি প্রধান কাজ অসংখ্য উদ্ধৃতি জন্য মূল্যবান, যা তার আগে লেখক কাজ থেকে নেয়া, অন্যথায় যা হারিয়ে যেতো এবং বিস্ময়কর বিদ্যার জন্য, যা গ্রেকো-রোমান বিশ্বের অপ্রত্যাশিত ঝলক দেখায়।
অন দ্যা ন্যাচার অব আনিম্যাল (প্রাণীর বৈশিষ্ট্য), একটি অনুসন্ধিত্সু সংকলন, ১৭টি বইয়ে, প্রাকৃতিক ইতিহাসের সংক্ষিপ্ত গল্প, কখনো রূপকধর্মী নৈতিক পাঠঃ
দান্তে আলিগিয়েরি
দুরান্তে দেইলি আলিগিয়েরি (ইতালীয় Durante degli Alighieri) বা দান্তে (Dante) (১২৬৫ - ১৩২১) ছিলেন এক বিখ্যাত ইতালীয় কবি। দান্তের জন্ম ইতালির ফ্লোরেন্সে। তার পরিবার তেমন একটা বিত্তশালী না হলেও অভিজাত হিসেবে পরিচিত ছিল। ব্রুনেত্তো লাটিনি এর কাছে তিনি ক্ল্যাসিক্যাল লিবারেল আর্টস এর জ্ঞান লাভ করেন। এর মধ্যে ল্যাটিন এবং গ্রিক ভাষা সংক্রান্ত জ্ঞানও ছিল। এরপর তিনি তার সবচেয়ে বিখ্যাত গ্রন্থ দ্য ডিভাইন কমেডি রচনা শুরু করেন। উল্লেখ্য যে বইটি রচিত হয় স্থানীয় ভেনেশিয়ান কথ্য ভাষায়। এই গ্রন্থ টি তিন খন্ডে বিভক্ত এবং এখানে চার্চ এবং সমসাময়িক বিখ্যাত ঘটনা এবং ব্যক্তিবর্গের প্রতি ব্যাঙ্গাত্মক বিদ্রূপ স্থান পেয়েছে।
আলেক্সাঁদ্র্ দ্যুমা
আলেক্সাঁদ্র্ দ্যুমা (জুলাই ২৪, ১৮০২ – ডিসেম্বর ৫, ১৮৭০) বিখ্যাত ফরাসি ঔপন্যাসিক। একজন প্রখ্যাত ফরাসী ঔপন্যাসিক যিনি মূলত ইতিহাস আশ্রিত এডভেঞ্চার উপন্যাস লেখক হিসেবে খ্যাতি কুড়িয়েছেন। তাঁর পুরো নাম দ্যুমা ডেভি ডি লা পাইল্লেটারিয়া। তাঁর লেখা উপন্যাসগুলো প্রায় ১০০ টি ভাষায় অনুবাদিত হয়েছে যা তাঁকে ফরাসী লেখকদের মধ্যে বহির্বিশ্বে সবচাইতে বেশি পরিচিত লেখক করে তুলেছে। তাঁর লেখা অনেক উপন্যাস প্রাথমিকদিকে মূলত ধারাবাহিক হিসেবে প্রকাশিত হয়েছিল। এইসব উপন্যাসের মধ্যে রয়েছে, দি কাউন্ট অফ মন্টে ক্রিস্টো, দি থ্রি মাস্কেটিয়ার্স, টোয়েন্টি ইয়ার্স আফটার, দি ভিকোমটে ডি ব্রাগেলোন্নিঃ টেন ইয়ার্স লেটার ইত্যাদি। তাঁর লেখা উপন্যাসগুলো অবলম্বনে প্রায় ২০০ এর কাছাকাছি চলচিত্র তৈরি হয়েছে। দ্যুমা তাঁর শেষ উপন্যাস "দি নাইট অফ সেইন্ট হেরমাইন" সম্পূর্ণ করে যেতে পারেন নি। অসম্পূর্ণ উপন্যাসটি পরবর্তীতে ২০০৫ সালে সম্পূর্ণ করা হয় এটি সেই বছরের সর্বাধিক বিক্রিত উপন্যাস হয়। ২০০৮ সালে "দি লাস্ট ক্যাভেলিয়ার" নামে এর ইংরেজী অনুবাদ প্রকাশিত হয়।
এঁর লেখা কয়েকটি উপন্যাস:
গি দ্য মোপাসঁ
গি দ্য মোপাসঁ () (৫ আগস্ট, ১৮৫০ - ৬ জুলাই, ১৮৯৩) একজন বিখ্যাত ফরাসি কবি গল্পকার ও ঔপন্যাসিক।
জন্ম ১৮৫০ সালে ফ্রান্সের নরম্যান্ডিতে। মধ্যবিত্ত ঘরের সন্তান বলে লেখাপড়ার সুযোগ পেয়েছিলেন কিছুটা।
১৮৬৯ সালে মোপাসঁ প্যারিসে আইন বিষয়ে লেখাপড়া শুরু করেন, কিন্তু শীঘ্রই তাঁকে ফরাসি-প্রুশীয় যুদ্ধের কারণে সেনাবাহিনীতে যোগ দিতে হয় । এরপর ১৮৭২ থেকে ১৮৮০ সাল পর্যন্ত তিনি সিভিল সার্ভেন্ট হিসেবে ফ্রান্সের নৌ মন্ত্রণালয় ও শিক্ষা মন্ত্রণালয়ে কাজ করেন।
স্বল্পভাষী লাজুক স্বভাবের ছিলেন। মায়ের চারিত্রিক বৈশিষ্ট্য অনেকখানিই প্রভাব ফেলেছিল তার উপর। মা ভুগতেন দুরারোগ্য ব্যাধি ম্যালানকোলিয়ায়।
গুস্তাভ ফ্লবেয়ার, এমিল জোলা, আলফস দোঁদে-দের উত্তরসূরী হিসেবে ১৮৮০ সালে একটি কাব্যগ্রন্থ(De Ver) প্রকাশের মধ্যে দিয়ে তাঁর সাহিত্যজগতে পদার্পণ। প্রথম কাব্যগ্রন্থে খুব বেশি জনপ্রিয়তা পাননি। এসময় প্যারিস তরুণ সাহিত্যিকদল একটি সাহিত্যিকদল বের করে একটি সাহিত্যিক সঙ্কলন। নাম Less Sovress de Medan। এখানে মোপাসাঁর প্রথম বড় গল্প 'ব্যুল দ্য সুইফ' (Boule de Suif)- ফ্রাঙ্কো-প্রুশিয়ান যুদ্ধের পটভুমিতে একজন বেশ্যার কাহিনী। ১৮৮৩ সালে আরেকটি বিখ্যাত গল্প প্রকাশিত হল, মাদমোয়াজেল ফিফি। এরপর প্রথম উপন্যাস Un-rie। উপন্যাসটি সরকারি রোষানলের শিকার হল। ১৮৮৫ সালে রচনা করেন বিখ্যাত উপন্যাস "বেল আমি"। বলা হয়ে থাকে, ছোটগল্পকার হিসেবে যতটুকু পারদর্শী ছিলেন, উপন্যাসে তিনি ততটা ঋজুগতি ধরে রাখতে পারেননি।
মাত্র এক দশক সাহিত্যচর্চার সুযোগ পান মোপাসঁ, এই সংক্ষিপ্ত সময়ে তিনি তিনশ' ছোট গল্প, ছয়টি উপন্যাস, বেশ কিছু কবিতা এবং তিনটি ভ্রমণকাহিনী লেখেন। দুর্ভাগ্যবশত তারুণ্যের শুরুতেই তিনি সিফিলিস রোগে আক্রান্ত হন, যা তাঁকে ধীরে ধীরে মানসিকভাবে বিপর্যস্ত করে তোলে। শেষে মারাত্মক মানসিক বৈকল্যের শিকার হয়ে ১৮৯২ সালের ২ জানুয়ারি কন্ঠনালী কেটে আত্মহত্যার চেষ্টা করেন। পরে গুরুতর আহত অবস্থায় তাঁকে প্যারিসের একটি প্রাইভেট অ্যাসাইলামে ভর্তি করা হয়, এবং সেখানেই পরের বছর অর্থাৎ ১৮৯৩ সালের ৬ই জুলাই, মাত্র ৪৩ বছর বয়সে, মৃত্যুবরণ করেন এই প্রতিভাবান সাহিত্যিক।
অঁরি মাতিস
অঁরি মাতিস (; ৩১ ডিসেম্বর ১৮৬৯ – ৩ নভেম্বর ১৯৫৪) একজন বিখ্যাত ফরাসি চিত্রশিল্পী ছিলেন।
লুই কান
লুই ইসাডোর কান বা সংক্ষেপে লুই আই. কান (জন্ম ইটযে-লেইব শ্মুইলোস্কি-তে) (ফেব্রুয়ারি ২০, ১৯০১ - মার্চ ১৭, ১৯৭৪) একজন পৃখিবীবিখ্যাত মার্কিন স্থপতি যিনি এস্তোনীয় ইহুদী বংশোদ্ভূত। তিনি মূলত আমেরিকার ফিলাডেলফিয়া আর পেনসিলভানিয়ায় স্থাপত্য চর্চা করেছিলেন। বাংলাদেশের জাতীয় সংসদ ভবন তাঁর একটি বিখ্যাত কীর্তি।
কানে ১৯০১ সালে সাবেক সোভিয়েত রাশিয়ার এস্তোনিয়ায় জন্মগ্রহণ করেন। ১৯২৪ সালে পেনসিলভানিয়া বিশ্ববিদ্যালয় থেকে স্নাতক শেষ করার পর দুনিয়া চষে বেড়িয়েছেন। ১৯২৮ সালে তিনি আগ্রহী হয়ে ওঠেন স্থাপত্যবিদ্যায়। ১৯২৯ সালে যুক্তরাষ্ট্রে ফেরার পর ১৯৩২ সালে আরেক স্থপতি ডোমিনিক বারনিনজারের সঙ্গে আর্কিটেকচারাল রিসার্চ গ্রুপ গড়ে তোলেন। এ সময় তিনি জন মলিটর, জর্জ লুই, অস্কার স্টনোরোবর মতো সে সময়ের নামকরা স্থপতিদের সঙ্গে কাজ শুরু করেন।
ক্লোদ মোনে
ক্লোদ মোনে (, () (১৪ই নভেম্বর, ১৮৪০ – ৫ই ডিসেম্বর, ১৯২৬), যিনি অস্কার-ক্লোদ মোনে বা ক্লোদ-অস্কার মোনে নামেও পরিচিত, ফ্রান্সের এক বিখ্যাত ধারণাবাদী (ইম্প্রেশনিস্ট) চিত্রশিল্পী। ধারণাবাদ বা ইম্প্রেশনিজম কথাটি তাঁর আঁকা চিত্র "Impression, soleil levant" থেকে নেয়া।